Dowladda Soomaaliya oo sheegtay inay dib u fureyso safaaradeeda Kenya | Banaadir Times\nHomeWararDowladda Soomaaliya oo sheegtay inay dib u fureyso safaaradeeda Kenya\nDowladda Federaalka ah ee Soomaaliya ayaa Kenya loogu baaqay in ay furto Safaaradeeda Soomaaliya islamarkaana ay soo celiso xariirkii Diplumaasadeed ee labada dal ee horay u xumaaday.\nWar qoraal ah oo ka soo baxay Wasaaradda Arrimaha Dibadda Soomaliya ayaa sidoo kale lagu sheegay in Soomaaliya ay furi doonto Safaaradeeda Nairobi islamarkaana ay soo celisay xariirkii iyo wadashaqeyntii Kenya.\nWasaaradda Arrimaha Dibadda Soomaaliya waxay amaanteeda u soo bandhigeysaa Wasaaradda Arrimaha Dibadda ee Jamhuuriyadda Kenya sharafna ay u leedahay in dawladda federaalka Soomaaliya caadi ka dhigto xiriirka diblomaasiyadeed ee labada dal ayaa lagu yiri Qoraalka Wasaaradda.\nSidoo kale Wasaaradda Arrimaha dibadda Soomaaliya ayaa ugu baaqday Kenya in ay dib u furato howlaheeda diblomaasiyadeed ee Soomaaliya, dowladda Federaalka Soomaaliyana ay furi doonto si dib-u-heshiisiin ah safaaraddeedii Kenya.\n“ Dib u soo celinta xiriirkii diblomaasiyadeed oo buuxa wuxuu noqon doonaa bilow wanaagsan oo ku aaddan bilowga wada-hadallada labada dal u dhexeeya, Wasaaradda Arrimaha Dibadda iyo Iskaashiga Caalamiga ee Jamhuuriyadda Federaalka Soomaaliya waxay ka faa’iideysanaysaa fursaddan ay dib ugu cusboonaysiinayso hubinta tixgelinta heshiiska labada dal.\nSoomaaliya bishii Diseembar 2020 waxay u jartay xiriirkii diblomaasiyadeed ee ay la lahayd Kenya, iyadoo ku eedeysay Nairobi inay si joogto ah ugu xadgudubto madaxbannaanida, basle waxay dib u soo celisay xiriirkii diblomaasiyadeed ee ay la lahayd Nairobi 5-tii Bishii Maajo iyada oo ay dhexdhexaadisay Dowladda Qatar.\nPrevious articleMaxkamadda Ciidamada oo xukun ku riday ganacsato lagu helay la Shaqeynta Al-Shabaab\nNext articleMadaxweynaha Hir-Shabeelle oo xilkii ka qaaday mid kamid ah Golihiisa Wasiirada


Warning: Declaration of DropDown_Nav_Menu::start_lvl(&$output, $depth) should be compatible with Walker_Nav_Menu::start_lvl(&$output, $depth = 0, $args = Array) in /customers/9/4/e/arlaadii.net/httpd.www/wp-content/themes/worldwide-v1-02/include/plugin/dropdown-menus.php on line 177 Warning: Declaration of DropDown_Nav_Menu::end_lvl(&$output, $depth) should be compatible with Walker_Nav_Menu::end_lvl(&$output, $depth = 0, $args = Array) in /customers/9/4/e/arlaadii.net/httpd.www/wp-content/themes/worldwide-v1-02/include/plugin/dropdown-menus.php on line 177 Warning: Declaration of DropDown_Nav_Menu::start_el(&$output, $item, $depth, $args) should be compatible with Walker_Nav_Menu::start_el(&$output, $item, $depth = 0, $args = Array, $id = 0) in /customers/9/4/e/arlaadii.net/httpd.www/wp-content/themes/worldwide-v1-02/include/plugin/dropdown-menus.php on line 177 Warning: Declaration of DropDown_Nav_Menu::end_el(&$output, $item, $depth) should be compatible with Walker_Nav_Menu::end_el(&$output, $item, $depth = 0, $args = Array) in /customers/9/4/e/arlaadii.net/httpd.www/wp-content/themes/worldwide-v1-02/include/plugin/dropdown-menus.php on line 177 wararka maanta-arlaadii.net » Halganka Lagu Hiigsanayo Gobonimo Buuxda Oo Laga Doortay Gunimo Warning: count(): Parameter must be an array or an object that implements Countable in /customers/9/4/e/arlaadii.net/httpd.www/wp-includes/post-template.php on line 284 Warning: count(): Parameter must be an array or an object that implements Countable in /customers/9/4/e/arlaadii.net/httpd.www/wp-includes/post-template.php on line 284 Warning: count(): Parameter must be an array or an object that implements Countable in /customers/9/4/e/arlaadii.net/httpd.www/wp-includes/post-template.php on line 284 Warning: count(): Parameter must be an array or an object that implements Countable in /customers/9/4/e/arlaadii.net/httpd.www/wp-includes/post-template.php on line 284\nAniga oo ku hadlaya magaca Xisbiga Dadka waxaan shacabka Soomaaliyeed meel kasta oo ay joogaan u soo gudbinayaa hambalyada lagu xusayo maalinta mudan farxada oo ah kowda Luuliyo oo ku aadan sannadguurada 54aad ee ka soo wareegtey kadib halgan ay shacabka Soomaaliyeed isaga xoreeyeen gumeystaha reer Yurub oo madaxbanaanidooda ay ka xayuubsadeen 1960. Gobonimada la qaatay 1960kii waxey ahayd mid aan dhameyn, maxaa yeelay dalka hogaankiisa waxaa isaga dambeeyey madax heybta ka ah Soomaali, habdhaqankooduna ka liito maamulkii gumeysiga. Inkastoo dalka uu helay aqoonsi caalamiya inuu yahay dal madaxbanaan, haddana marna ma suurtoobin in Soomaaliya ay gaarto madaxbanaani dhinaca siyaasada, dhaqaalaha iyo bulshada, waxaana sabab u ah madaxda dalka hogaamineysa oo aan maskaxda ka xoroobin, Shacabkana baday iney marxalado kala duwan ay soo marto oo dantooda ay u magangalaan u adeegida danaha shisheeye.\nWadamada shisheeye si ay u gaaraan danahooda waxey raadiyaan iskaashiga hogaamiyeyaasha uu dhintay damiirkooda wadaninimo, waxeyna talooyinkooda ay soo go’aansadaan ku soo bandhigaan mid lagu muujinayo inay wadato madaxda dowladda dalka, iyaguna ay taageersan yihiin. Wadan shisheeye ah oo awooda ma jiro inuu si toosa ugu meeriyo danahiisa uu ka leeyahay dal kale, laakiin waxaa darajada heerkaas gaarsiisan gacanta u geliya wadamada shisheeyaha shaqsiyaadka horkacaya hogaanka shacabkooda oo dan mooda madax salaaxa iyo xodxodashada shisheeyaha iney ku gaarayaan fursadaha ay ku doonayaan meel marinta danahooda shaqsiyadeed oo ku aadan gaarista coodasho dhaqaale. Dalka Soomaaliya waxaa hadda la soo gudboonaatey in wadamada deriska iyo kuwa fog iyaga oo adeegsanaya hayado caalamiya iyo kuwa u abaabulan qaab goboleedka ay madaxda Soomaalida u soo yeeriyaan go’aamada ay rabaan oo ka turjumaya maslaxda danahooda.\nWaxey madaxda dowladu ku guuldareysteen in ay dib u soo celiyaan maamulada dalka intiisa kale ka xarig furtay iyo dhismaha maamul loo sameeyo gobolada aan lahayn maamulka oo shacabka degaankoodu ay soo doortaan,kuna soo xushaan rabitaankooda. Waxaa dalka dib uga curan waayey amniga iyo kala dambeynta sharciga, waxeyna taas ku dhalisay shacabka in aysan dowladu ku shaqeyneyn rabitaankooda, laakiin ay doorbideen madaxdu kalsoonida ay ka helayaan shisheeyaha oo ay ku shaqeeyaan meel marinta rabitaankooda.\nTaas oo u suurto gelisey in wakiilada beesha caalamka ay shacab iyo amiiraba u noqdaan madaxda sare ee dowladda. Sida muuqata madaxda dalka waxey kala doorteen ama iney u guntadaan howlgalinta rabitaanka shacabka ama iney mudnaanta siiyan danaha shisheeyaha rabitaankooda.\nWaxaa u muuqatay madaxdaas in shacabka Soomaaliyeed uu yahay sabool aan maanta canshuur looga dhergo laga heleyn, sidaas daradeedna si ay u badbaadsadaan korsigooda,una helaan abaalmarin dhaqaale ayey door bideen iney u howlgalaan fulitaanka rabitaanka shisheeyaha. Danahaas waxaa ka mid ah in Kenya iyo Itoobiya ay talada lagu maamulayo Soomaaliya ay ku yeeshaan mug weyn, si taas loo hirgeliyana ay wax ka dhisaan hayadaha dowladda Soomaaliya iyo maamulada loo sameynayo gobolada dalka, kuwaas oo ay ku dhex yeeashaan wakiiladooda laga talo qaato.\nWadamada ugu awooda weyn beesha caalamka waxey talowadaag ku gaareen in Soomaaliya loo gumeeyo wadamada deriska la ah oo sida xoogan ugu xiran danahooda, waxeyna gaarista ujeedooyinkooda u soo mareen iney meel mariso hayadaha caalamka iyo kuwa gobolada oo ay dhaqaale badan ugu maalgeliyaan mashruucyada lagu naas nuujinayo shaqsiyaadka iyo kooxaha laga leeyahay qorshaha fog oo lagu hiigsanayo dhalanroga iyo dhaqanroga bulshada, looguna diyaariyey sidii ay u cirib tiri lahayeen dadaalda ay wadaan dadka ay ku dambeyso u danqashada maslaxda shacabka Soomaaliyeed oo ay weli ku weyn tahay damiirka wadaninimada iyo madaxbanaanida ismaamulka Soomaaliyeed. Qorshahaas waxaa horseed u ah nidaamka federaalka ku dhisan heybta qabyaalada lagu sii kala googeynayo shacabka Soomaaliyeed oo dhulal waaweyn ay horay ugu maqan yihiin wadamada deriska la ah, kuwaas oo abaalmarin ugu helay sida ay u raacsanayeen danaha gumeystaha reer Yurub.\nMadaxda hadda ka talisa Soomaaliya waxey dalka hormood ugu noqdeen iney dalka u horseedaan gunimo lagu dhantaalayo gobonimada iyo madaxbanaanida qaranimada Soomaaliyeed. Taas waxey dhagar aan qarsooneyn ku tahay halgankii loo soo maray madaxbanaani iney Soomaalidu isku maamusho oo aayaheeda mustaqbalka ay si buuxda uga tashadaan. Fashilka ay kala kulmeen hogaaminta Soomaaliya waxey dalka dhaxal siisay marxalad adag oo ay dalka dib ugu soo xoogeystaan joogitaanka ciidamada wadamada deriska, dagaalo ay sababeen maamulxumida dowladda, macluul iyo gaajo haysata dadka, dhulka jamhuuriyada oo ah dhaxal ay leeyihiin Soomaalida oo dhan oo muuqda hadda in dhulka beelo loo kala yeesho, iyo barakicin qowmiyada Soomaaliyeed looga sifeynayo dalka Kenya. Waxaa hubaal ah iney dhumiyeen kalsoonida shacabka, tan bulshada caalamka, iyo mida dhexdood ah. Shacabka oo aan waxtar haba yaraate aan ku haysan dowladda ayey madaxdaas guuldareysatay haddana waxey ku soo kordhiyeen shacabka Soomaaliyeed oo nololxumo ugu dhex silicsan dalka gudahiisa walaacyo badan oo reebtay murugooyin laga dhex dhaliyey dadka rayidka ah oo saboolnimo ku wada noolaa degaanada dalka, dhibaatooyinkaas oo salka ku haya curinta maamulo aysan madaxda dowladu dadka degaanada kala tashan oo loo soo agaasimey qaab falaaganimo oo madax qowleysato ah loogu abuuray si loo raali geliyo rabitaanka wadamada deriska la ah Soomaaliya sida Kenya iyo Itoobiya oo danahooda ku ilaalsanaya maamuladaas muquuniska lagu curiyey, laakiin shacabka ku abuuray dib ugu soo noqoshada dagaaladii hubeysnaa ee u dheexeeyey beelaha oo qaarkood maanka looga xaday gelinta maskaxdooda in lala doonayo beelahooda sidii loogu xalaaleyn lahaa lahaanshaha milkiyada dhulalka ay u dagaalamayaan.\nWaxaan ka digeynaa in xalka laga baadi goobo xoog salka ku haya beelnimo oo soo dedejisa burburka dowlada taagta daran iyo iney abuurmaan xasardo soo celiya dagaalo dhexmara beelaha wada dega oo masiibooyin dhaliya. Inkasta oo dowladda lagu soo dhisay hab qeybsi ku dhisan qabiil, haddana cid walba oo ka tirsan dowladda waxey u xuubsiibatey masuul qaran oo wadasheyn ay kala dhexeyso madaxda hayadaha dowladda oo keliya. Waa wax aan ku habooneyn dhaqanka dowladnimada iyo muqaalka masuuliyiinta qaranka in ay hoosyimadaan hogaamiyeyaasha qabiiladooda ama ay ku shaqeeyaan amarada beeshooda. Waxaa loo baahan yahay in dhibaatada ka dhalatay hogaanxumida madaxda sare in lagu xaliyo qaab siyaasadeed oo loo maro wakiilada shacabka iyo golaha wasiirada, kuwaas oo shacabka ay wakiilka ka yihiin xanuunka ay ka tirsanayaan dowladda iney u horseedaan xalintooda, iyaga oo dareenkooda gaarsiinaya madaxda, qaab siyaasadeedna ugu dhex dagaalamaya dowladda dhexdeeda si looga qanciyo eedeymaha ay beeluhu ka tabanayaan xukuumadda, looguna soo dhiciyo xaquuqaha ka maqan oo ay doonayaan in loo soo celiyo. Xalka wanaagsan wuxuu ku jiraa in cabashada rayidka lagu muujiyo banaanbaxyo nabadeed iyo qoraal lagu soo cabirayo cabashooyinka ay tirsanayaan qeybaha ka midaka ah bulshada Soomaaliyeed.\nWaxaa intaas ka waxtar badan in shacabka Soomaaliyeed oo ku mideysan danaha ku dhisan ku wada noolaashaha degaankooda in iyaga oo ka madaxbanaan dowladda ay dhistaan maamulada degaankooda, kuwaas oo kala ah goleyaasha degaanka, gudoomiyeyaasha degmooyinka, iyo gudoomiyeyaasha gobolka. waxaana lagula talinayaa ineysan wakhti isaga dhumin dhisida gole wasiiro oo ay yeeshaan maamulada dowladaha gobolka, taas oo fududeyneysa dhismaha maamul kooban oo ku hawlgala dhaqliga yar oo ay ka soo xareystaan maaliyada ay ka helaan canshuuraha ka soo gasha adeegyada ka jira degaankooda.\nDhamaan dhibaatada dalka ka taagan oo dhan waxey ku soo biyo shubaneysaa hogaanxumida madaxda sare ee dowladda. Waxaa meesha ka maqan geesinimada ay madaxdaas ku qaadan lahayeen tilaabada ku haboon oo ah iney u hogaansamaan guuldarada ka dhalatay taloxumadooda oo ay iska casilaan xilalka ay ku fashilmeen qabashadooda,una tanaasulaan sidii ay dowlada hadda jirta ay u sii hano qaadi lahayd, fursadna ay u siin lahayeen hogaamiyeyaal cusub. Waxaa loo baahan yahay maanta in shacabka Soomaaliyeed iyo wakiiladoodu aysan u kala harin in hal meel looga soo wadajeesto riditaanka madaxdaas fashilantay oo aan la fiirin heybta qabiilka ay ka soo jeedaan masuuliyiintaas aan dooneyn iney xilka si sharaf leh uga degaan. Waxaa fure u ah meel marinta isbedel lagu sameeyo madaxda sare ee dowladda in loo midoobo xil ka qaadista madaxweynaha si ay u quus qataan kuwa ku xiga oo ismoodey amiiro aysan shacabku ridi karin, kuwaas oo si dhaba u dareemi doona xanuunka ay ku hayeen shacabka Soomaaliyeed marka ay la kulmaan waayoaragnimo ay si toosa ugu quus qaataan, taas oo dhaxal siineysa maankooda inaan raadinta kalsoonida iyo meel marinta rabitaanka shisheeyaha aan dal lagu hogaamin karin. Markaas kadib waxaa haboon in la doorto nidaamka dowladnimo oo ay hogaaminayaan madaxweyne iyo ku xigeenkiisu si madaxda dowlada ay uga badbaado isqabqabsiga dhexdooda ah, dalkuna uu sidaas ku yeesho hogaamiye qura oo looga dambeeyo socodsiinta hawlaha xukuumada.\nXog Culus Ciidamada Itoobiya Oo Lagu Wado Inay La Wareegaan Amaanka Deegaanada Maamulka Cusub Ee 3da Gobol Ee Koonfur Galbeed Soomaaliya\nDaawo Muuqaal Jawaab Culus Uu Abwaan Abdulqadir Nuuraani Bakar Ka Bixiyay Hadalkii Foosha Xumaa Ee Kasoo Yeeray Nabadiid Axmed Diiriye Iyo Siyaasiyiinta Banaadiriga Oo Weli Afka Heysta +Abwaankoo Iscelin Waayey Xanaaq Dartiis


Ingiriiska Oo Bidhaamiyay Inuu Doonayo Inuu Taageero Qaddiyadda Somaliland • Oodweynenews.com Oodweyne News\nIngiriiska Oo Bidhaamiyay Inuu Doonayo Inuu Taageero Qaddiyadda Somaliland\ndawladMay 3, 2018\nMajalada caanka ah ee “the New Statesman” ee ka soo baxda dalka Ingiriiska, ayaa shalay baahisay in dawladda Ingiriisku doonayso inay taageerto qaddiyadda madaxbanaanida Somaliland, laakiin haddana ay jirto cabsi haysa taas oo ku qasbaysa inaanay doonayn inay noqoto dalka u horeeya ee aqoonsada Somaliland.\nMajaladan, ayaa sheegtay in dawladda Ingiriisku iftiimisay inay doonayso inay taageerto qaddiyada madaxbanaanida Somaliland, laakiin aanay haddana doonayn inay noqoto dawladda u horaysa ee banaanka u soo baxda, “Iyadoo ka cabsi qabta.” Ayay warbixintu tidhi, “In lagu eedeeyo inay dib u gumaysanayso maxmiyadeedaas hore [Somaliland.”\nLaakiin wasiirka arrimaha dibadda Somaliland Dr. Sacad Cali Shire ayaanay doodda dawladda Ingiriisku qancin, “Mawqifkayagu waxa weeye inaanad go’aamada u qaadan oo aanad ku salayn waxa ay dadku odhan doonaan, laakiin maxaa sax ah, maxaase khalad ah lagu saleeyo.”\nWasiir Sacad Cali Shire, wuxuu kaloo wargeyskan u sheegay in Somaliland ay gobalka Geeska Afrika ka hirgelisay nidaam doorasho oo dimuqraadiyad ku salaysan, “Waxaanu ilaa hadda qabanay saddex doorasho oo madaxtooyo, mid walibana nabadglelyo ayay ahayd, mid walbana waxa lagu doortay madaxweyne. Sannadkii 2003 80 cod oo keliya ayaa lagu kala helay kala helay.”\nWaxase ay warbixintu soo qaadatay inkastoo uu wasiirku sidan u ammaanay nidaamka dimuqraadiyadeed ee Somaliland haddana in dhawaan lagu xidhay gabadh dhallinyaro ah oo abwaanad ah.\nWasiir Sacad Cali Shire, wuxuu sheegay in Somaliland ay arrimaheeda ku maamulatay gacanteeda, iyadoo dib u heshiisiintii beelaha Somaliland.\nWaxa kale oo uu wasiirka arrimaha dibadda Somaliland sheegay in aqoonsi la’aanta baasaborka Somaliland ay caqabad ku tahay ganacstada Somaliland ee doonaya inay dibadaha u safraan. Waxa kale oo uu sheegay in aqoonsi la’aantu ay Somaliland ku hayso caqabad ah inaanay soo jiidan Karin maalgashedayaasha, taas oo dib u dhac ku haysa dhaqaalaha Somaliland.”


Janet Yellen “Trump waxba ka fahamsana siyaasadda dhaqaale iyo Keydka federaalka” – Walaal24 Newss\nFebruary 26, 2019\t1\tBy walaal24\nMadaxi hore ee Bangiga Dhexe ee Maraykanka ayaa si weyn u dhaleecaysay aqoonta uu madaxweyne Trump u leeyahay siyaasadda dhaqaalaha.\nMs Jenet Yellen oo la hadashay mid kamid ah barnaamijyada bahwadaagta la ah BBC-da, ayaa sheegtay in madaxwayne Trump aanu waxba ka fahamsanayn siyaasadda dhaqaale iyo Keydka federaalka iyo ujeeddada laga leeyahay midna.\nWaxayna intaa ku dartay in Mr Trump uu waddo khaldan mariyay khasaaraha ku aaddan xiriirka ganacsi ee ka dhaxeeya Maraykanka iyo Shiinaha.\nMaraykanka iyo Shiinaha ayaa waxaa muddo sanad ah kadhex taagan khilaafka dhinaca ganacsiga oo ka abuurbay canshuuraadka uu midba midka kale saaro.\nMs Yelen oo 2018-kii ka tagtay hay’adda Fed oo hadda kamid ah koox ka shaqaysa machadka cilmi baadhista dhaqaalaha, ayaa waxay kaloo sheegtay ninkan cusub ee uu madaxweyne Trump uu u magacaabay madaxa Fed Jerome Powell ay saameyntiisu badanayso kalsoonida ay shacabku ku qabaan Bangiga Dhexena ay yaraaneyso.\nBarnaamijka Market Place oo markale weydiiyey inuu madaxweynaha aqoon dheer uusan u lahayn siyaasadda dhaqaalaha ayay waxay ku jawaabtay ‘Maya wax aqoon ah uma laha’.\nWaxayna carrabka ku dhufatay in Mr Trump uusan u muuqan mid fahamsan labada mas’uuliyadood ee Fed ka saaran xakameynta sicir bararka iyo shaqa abuurka.\n“Hagaag, waxaan shaki wayn ka qabaa xataa in aanu awoodin inuu yidhaahdo Fed himilooyinkeeda inuu yahay inuu shaqa abuur sameeyo iyo sicirka oo uu dajiyo, waajibaadkaasi oo ah waxa Fed uu u igmaday aqalka Congreska” ayay tiri Ms Yellen.\nMar ay ka hadlaysay khilaafka ganacsi ee Mareykanka kala dhaxeeya Shiinaha waxay sheegtay: “Marar badan inay maqasho madaxweynaha iyo la taliyaashiisa oo ka hadlaya khasaaraha ganacsiga laba geesoodka ee kala dhexeeya waddamada xiriirka ganacsi uu ka dhaxeeyo Mareykanka, dhaqaalyahan kasta haddii aad weydiiso khasaare ganacsi wuxuu kuu sheegayaa inuu eraygaasi uusan ahayn mid ku habboon in loo adegsado siyaasad iyo ujeedda dhaqaale midna”.\nMs Yellen waxaa madaxa Fed u magacaabay madaxweyne Obama sanadku marka uu ahaa 2014-kii.\nCiidamo AMISOM oo howlgal u joogay Soomaaliya oo Dhamaystay la gudonsiiyay Abaalmariyey\nCiidanka Xoogga dalka ee Gobolka Shabeellaha Hoose oo ku Wajahan Deegaano hor leh\nMadaxweyne Farmaajo oo marlabaad isugu yeeray shir wadatashi ah Madaxda Dowlad Goboleedyada\nDhageyso: Wasiirka Warfaafinta Puntland oo ka hadlaya dagaalkii saakay ee degaanka Tukaraq


Madaxweynaha Jubbaland “Ra’iisal Wasaraha shaqo dacal la haysto ma qaban karo” (VIDEO) – Idil News\nMadaxweynaha Jubbaland “Ra’iisal Wasaraha shaqo dacal la haysto ma qaban karo” (VIDEO)\nMadaxweynaha Dowlada Jubaland Mudane Axmed Maxamed Islaam, ayaa maanta khudbad uu kula wadaago xaaladahii u danbeeyay ee dalka u jeediyay qeybaha kala duwan ee Bulshada iyo Hay’adaha Dowlada.\nKulankan waxaa ka qeybgalay xubno katirsan labada gole ee Dowlada odayaasha dhaqanka, haween, dhalinyaro iyo dadweyne kala duwan.\nMadaxweynahu wuxuu diirada ku saaray khudbadan dhinacyada Siyaasada, amaanka, masuuliyada Ra’iisul Wasaaraha ee arimaha Doorashooyinka, kiiska sargaalad ikraan iyo abaaraha ka jira qeybo kamid ah Jubaland.\n“Mawqifka Jubbaland ee Doorashooyinka waa in dhammaan la ixtiraamo heshiisyadii la wada galay, Ra’iisal Wasaraha shaqo dacal la haysto ma qaban karo shaqadiisa haloo madax baneeyo, isagaa wadanka masuul ka ah mindi daabkeeda la haysto Ra’iisul Wasaare Rooble waxba Kama qaban karo haloo madax baneeyo shaqadiisa “. Ayuu yiri Madaxweyne Axmed Madoobe.


Maamulka Beled-xaawo oo ku baaqay in la qaboojiyo colaad beelaha ee degmada Mandheera ee Kenya – Radio Daljir\nMaamulka Beled-xaawo oo ku baaqay in la qaboojiyo colaad beelaha ee degmada Mandheera ee Kenya\nAgoosto 10, 2013 4:34 b 0\nMandheera, Aug 10, 2013 – Maamulada degmada Beled-xaawo ee Soomaaliya iyo kan degmada Mandheera ee gobolka woqooyi Bari ee dalka Kenya ayaa jeediyey degniin ku socota beelo walaalo ah oo degan deegaankasi oo ku yaala xuduuda labbada wadan.\nGudoomiyaha degmada Beled-xaawo ee Soomaaliya ku taala xuduuda Kenya iyo Soomaaliya Maxamuud Axmed Bayxaani oo maanta war-baahinta la hadlay , wuxuu ?sheegay in dagaalada sokeeye ee ka dhacay deeganada ku dhow xuduuda ay yihiin kuwa saameyn ku yeelan kara gobolka oo dhan.\nMaamulka Beled-xaawo wuxuu ku baaqay in laga hortago dagaalo ka dhaca Mandheera markale, waxaana ay sheegeen in ay ka xun yihiin isla markaasna ay ka damqanayaan, dagaal Beeledka saan saantiisa laga dareemayo Mandheera.\nMudane Bayxaani wuxuu sheegay in ay diyaar u yihiin in ay ka hor-tagaan colaad ka soo if baxda gobolka oo ah mid deris ah, wuxuu ku cel celiyey in ay ku baaqayaan in laga hortago colaada beelaha ee Mandheera.\nWasiirkii hore ee arrimaha gudaha Puntland mudane Awaare oo shaaciyey in uu tartamayo (Dhegeyso)\nXubno ka tirsan Baarlamanka Soomaaliya iyo madaxda Puntland oo ka wada-hadalay xiriirka (Dhegeyso)


Xarunta McKnight Foundation,\nsaldhig qoys oo ku saleysan Minnesota, ayaa sii kordhaya kaliya, hal-abuur, iyo badan mustaqbalka halkaas oo dadka iyo meeraha ku koraan.\nWaxaan ku talinaynaa adduunka oo aqoonsanaya sharafta qof kasta, adduunka oo aan u dabaaldego hal-abuurka farshaxanka iyo cilmiga sayniska, isla markaana aanu isu nimaadno si aan u ilaalino midkeenna iyo dunida keliya.\nKalsoonida dadwaynaha ee hay'adaha oo dhan waa ay yaraatay, dabeecada runta ayaa su'aasha la galiyay, cadaadiska nidaamkeena bulsheed iyo dabeecadeena ayaa si aad ah u kordhay. Farqiga jinsiyada, oo ka dhashay midab-takoorka hay'adda oo qayb ka ah dhaxalka qarankeena, sii wado maanta.\nXaqiiqooyinkan xaqiiqada ah ayaa na nala soo xiriiraya si aan fiicneyn oo aan fiicneyn. Haa, rajo, sababtoo ah taariikhda ayaa sidoo kale ina tusinaysa awoodda dadka iyo bulshooyinka wadaagaya go'aanka si loo sameeyo isbeddel wanaagsan.\nWaxaanu la kulannaa daqiiqaddan rajo iyo geesinimo.\nMasuuliyaddeena ugu qoto dheer waa inaanu isticmaalno dhammaan kheyraadkeena si loo yareeyo saameynta shaqada. Waxaanu u fidinaa khayraadka Aasaaska si hufan oo aan u raadinno in aan sare u qaadno tixgelinta, kalsoonida, iyo waxtarka.\nCilaaqaadyada runta ah iyo kuwa wada-xaajoodka ah ayaa si qoto-dheer noogu jira. Waxaan isdhaafineynaa maskaxdeena iyo karti-xirfadeedka dhaqan-dhaqameedka si ay nooga caawiyaan inaan isku xidhno khilaafaadka noocyada kala duwan.\nWaxaan kuqornay a habka sinnaanta Dhamaan Hay'adda sababtoo ah waxaan u aragnaa ujeedo muhiim ah. Waxaan u dhigmeynaa siyaasadeena, dhaqannada, iyo khayraadka si ay dadku u helaan fursado dhab ah si ay u horumaraan gudaha iyo caalamka.\nAkhriso Qoraalkeena Kala Duwan, Sinnaanta, iyo Ka Qaybgalka.\nWaxaan qiimeeynaa barashada joogtada ah, waxaanan eegnaa dibna waxaan u aragnaa gudaha si aan u ogaano fursadaha saameyn weyn. Kaliya markaan qabanno is-hoosaysiinta, waydiiso su'aalo waaweyn, oo waxaan ku dhaqannaa dhegeysi qoto dheer oo aan ku furi karno fikrado iyo xiriiro cusub.\nSoo dejiso qaabkayaga guud ee istaraatiijiga ah


Waalidiinta wiilashooda loo geeyey Eritrea askar ahaanta oo war cusub saaray + Video - Caasimada Online\nHome Warar Waalidiinta wiilashooda loo geeyey Eritrea askar ahaanta oo war cusub saaray +...\nWaalidiinta wiilashooda loo geeyey Eritrea askar ahaanta oo war cusub saaray + Video\nMuqdisho (Caasimada Online) – Qaar kamid ah Waalidiinta dhalay dhalinyaradii tobabarka ciidan-nimo loogu qaaday dalka Eritre oo warbaahinta la hadlay ayaa dowladda u qabtay muddo ku siman toddobaad inay wiilashooda ugu soo celiyaan.\nWaalidiintaan ayaa sheegay inay wiilashooda la’yihiin labo sanno, islamarkaana ay rabaan inay dib u arkaan, maadama mudada intaas le’eg aysan ka warqabin xaalada ay ku sugan yihiin, lana soo warinayo warar sheegayay inay ku la’deen dagaalkii Tigray.\nWaxay dalbadeen in wiilashooda loo soo gacan-geliyo, ayaga oo sheegay in qaar kamid ah dhalinyaradii loo qaaday tobabarka laga soo dejiyay magaalada Muqdisho, halka kuwooda ay maqan yihiin, sida ay sheegen.\n“Caruurteena waa in naloo keena sida ugu dhaqsaha badan, nimankii loo qaaday tobabarka ayaa la keenay oo kuwii ka horeeyay ayaa la keenay, waxaan dowladda ka codsanayaa in awlaadeena ay noo keenaan,” ayey tiri Hooyo kamid ah waalidiinta warbaahinta la hadlay ee wiilashooda ka maqan yihiin.\n“Ilmaheena qaar sanad iyo labo sanno ayey maqan yihiin, doorasho dhici mayso mana dhaceyso ilaa caruurteena naloo keenayo, mana joojineyno mudaharaadka, waana in sida ugu dhaqsaha badan naloogu keeno.”\nSidoo kale waxay sheegen in wiilashooda ay qaarkood ka baxeen Eritrea oo ah dalkii ay dowladda hore ugu qaaday tobabarka, kadib markii ay kala kulmeen xaalad adag, sida ay sheegen qaar kamid ah waalidiinta warbaahinta la hadlay.\nWaalidiintaan oo iskugu jiray aabayaasha iyo hooyoyinka dhalinyaradii tobabarka loo qaaday Eritrea ayaa waxay dowladda iyo madaxweynaha waqtigiisa dhamaaday ka dalbaday inay caruurtooda ugu soo celiyaan muddo ku siman toddobaad.\nDhalinyarada loo qaaday tobabarka ee la geeyay Eritrea ayaa waxa ka dhalatay xiisad hor leh, waxaana dhowr jeer lasoo wariyey inay ka qeyb-qaateen dagaalkii Tigray ee xukuumadda Abiy Axmed ku qaaday, inkasta oo ay beenisay dowladda waqtigeeda uu dhamaaday.\nHoos ka daawo muuqaalka waalidiinta


Hogaamiyayaasha Inter Milan Oo Soo Bandhigay Xiisaha Ay U Qabaan Romelu Lukaku\nHomeWararka CiyaarahaHogaamiyayaasha Inter Milan oo soo bandhigay xiisaha ay u qabaan Romelu Lukaku\nApril 7, 2022 Wararka Ciyaaraha, Horyaalka Ingiriiska, Horyaalka Italy, Suuqa kala iibsiga 0\nHogaamiyayaasha Inter Milan ayaa loo malaynayaa inay wax ka bedeleen mowqifkoodii ahaa inay dib ula soo wareegaan weeraryahanka Chelsea Romelu Lukaku .\nCiyaaryahanka heerka caalami ee dalka Belgium ayaa ku guuldareystay inuu qiil u sameeyo qiimihiisii £97.5m ahaa xilli ciyaareedkiisii ugu horeysay ee ku soo laabtay Stamford Bridge, waxaana uu qirtay wareysi muran dhaliyay sanadkii hore inuu doonayo inuu ku laabto San Siro.\nSi kastaba ha ahaatee, xaalada dhaqaale ee Inter ee aan deganayn oo ay weheliso halgankii Lukaku ee bilawgii iyo qaab ciyaareedkiisa intii uu hogaaminayay Thomas Tuchel ayaa lagu soo waramayaa in ay kooxda difaacanaysa Serie A ku hogaamiyay in ay qaboojiso xiisihii ay u qabtay 28 jirkan.\nLa Gazzetta dello Sport ayaa sheeganeysa in awooda Inter aysan si buuxda albaabada uga furi karin Lukaku, kaasoo suurtagal ah inuu San Siro ku soo laabto.\nWarbixinta ayaa intaa ku dartay in Inter ay dooneyso kaliya inay heshiis amaah ah ku soo gabagabeyso heerkan, si kastaba ha ahaatee, Chelsea ayaa weli ku jirta ganaaxa suuqa kala iibsiga iyadoo Roman Abramovich uu weli gacanta ku hayo kooxda.\nLukaku ayaa ka tagay Inter ka dib markii uu u dhaliyay 64 gool 95 kulan oo uu u saftay Nerazzurri, waxaana uu dhaliyay 12 gool 36 kulan oo uu saftay xilli ciyaareedkan funaanada Chelsea.\nQandaraaska ciyaaryahankii hore ee Manchester United ee Chelsea ma dhacayo ilaa 2026.


Gardarrada Gaas oo laga wada gilgishay! | Anti-Tribalism\n← Odayaasha Waqooyiga Oo Iska Fogeeyay Liiska Ay Dowlada Soo Saartay\nHOOS KA DAAWO SHIRKII DIGIL IYO MIRIFLE →\nGardarrada Gaas oo laga wada gilgishay!\nMonday 7 May 2012 – Murti ayaa dhahaysa: “Nimaan talin jirin hadduu taliyo, nimaan tagi jirin ayaa taga” mid kale waxay leedahay: “Nimaan qaybin jirin hadduu qaybiyo, nimaan qadi jirin ayaa qada” mid kale ayaa oranaysa, dadka saddax ayaa ugu xun: “Tiraab xume, Talo xume iyo Tab xume” tu kale waxay ahayd: “… Muuse waa kaa!”.\nSida magaca qormaduba yahay, waxaan kaga hadli doonnaa mudane C/wali Gaas, oo Ra’isul wasaaraha dawladda KMG ah, anigoo ka dhugan doona dhinacyo dhawr ah, oo u baahan in la dhiraandhiriyo, sababo la xiriira arrimo badan oo is biirsaday iyo aragti weecsan oo la faafiyey awgeed, maxaa yeelay xaqiiqdu waa mid qura mar walba, qof gaar u haystana ma jiro.\nUgu horrayn, ma doonayo inaan wax ka iraahdo sooyaalka aqooneed, maamul iyo sayaasadeed ee Gaas, sababtu waa inaysan jirin meel laga tixraaco oo hufan, qawaar kasta waxaa loo xarriiqay sadarro qurux badan, oo la xiriira taariikh nololeedkiisa, Adiguba dhugo buugga “Halgan iyo Hagardaamo” ee la leeyahay C/laahi Yuusuf ayaa qoray, waaba su’aale: heer uu wax ku qoro ma ku sugnaa? Maxaa taariikhda loo hagranayaa? Bal daaloco naqdiga Boobe Yuusuf Ducaale ee uu baxshay: “Hadimiyo Hantaaq”.\nMaalintii Formaajo la qadaanqadiyey, ee xilka si qasab ah looga qaaday, ee intuu dadka ku soo baxay ku yiri: “DAN SOOMAALI AYAAN U TANAASULAY” ayaa waxaa isla markiiba suuqa la soo galiyey Mudane Gaas, oo la yiri waaba ninka majraha u hayey xukuumadda Formaajo, Alla dadku maxay ka helaan Borobogaanada, waan u soo laaban doonaa waxa uu galo ama gooyo Gaas.\nShariif markuu xilka u magacaabay Mudane gaas ayuu yiri: “waxaan ku soo xushay Gaas, aqoon iyo karti” karti iyo aqooneey xaal qaata! Hubaal siduu u garab maray wax yaabo badan oo wanaagga Soomaali ku jiro, inuu taana u garab maray, waaba caadadiisa oo mar walba wuxuu tallaabada u qaadaa dhanka qaldan.\nMudane Gaas shaqsi ahaan waa nin af gurracn, aan codkar ahayn, hadalka dadka deeqsiin karin, ku caan ah jaajaalaynta iyo weedho jaban, sidaa waxaan u leeyahay laba middood, oo kala ah: hadal uu jeediyo oo aan jabnayn ma maqal, micnaha inuu qolo qaar raasan yahay ma hane, si qumman uma hadli yaqaan.\nMidda kale, waa inuusan afkiisa dhawrin, hadalkiisana qabyaaladi ka marnayn, oo ah laba hannaan oo qof hoggaamiye ah aan ku habboonayn. Waxaaba u sii dheer, afar eray oo Soomaali ah oo aan markii horaba qaab lahayn markuu yiraa, kan shanaad waa eray qalaad, waaba su’aale ma madax qalaad baa?.\nGaas iyo golaha wasiirrada\nMudane Gaas wuxuu faraha kula jiraa meel waba, wuxuu ka dhammaan la’yahay isku shaandhayn iyo wasiirro badalid, waaba yaabe, hadday u dhimman tahay xukuumaddiisa bilo, haddii shir madlan yahay maalmaha nagu soo food leh, haddii marxalad kala guur lagu jiro, siduu ku hindisay inuu wasiirro cusub magacaabo? Waalli ka weyn ma arag.\nMaamlin dhexdaa ah waxaa faraglintiisa lagu sii daayey nin boorso ku watay 2 milyan oo Dollaro o kaash ah, isagoo soo adeegsaday wasiirka arimaha gudaha C/samad macallin Maxamuud.\nMar aan sidaa u sii dheerayn wuxuu ku dhagganaa maareeyaha Dekadda Muqdisho, sababa la xiriira boobka hantida qaran, doonayana in la booboo biraha dekadda dhexyaal, isagoo soo wakiishay wasiirka Dekedaha iyo gaadiidka Badda Aadan Cabdullaahi Aadan, haddii xaal sidaa yahay muxuu ka magacaabay gudiga la dagaalanka Musuqmaasuga, waa maaweelo aan muuqaal lahayn.\nGaas iyo Gobollada\nSiduu xilka u qabtay, marka laga soo tago qabyaaladdiisa qayaxan, shaqada ugu weyn ee uu qabtay waxay ahayd, inuu waxba kama jiraan ka soo qaaday wixii maamullo dhisnaa, qodob uu qiilsanayo ayaa qoran, oo ku jira Dastuur ku sheeggii lagu soo madmadoobeeyey wadanka Kenya, lama taabtaankuse waa Puntland, oo iyadu ah waa maamul buuxa, dibna madax bannaani uba qaadan doonta haddaysan haddaba u haysan.\nMidda la yaabka ah waxay ahayd, markuu yiri: “si maamul goboleed loo dhisaa waa in la helaa ugu yaraan laba gobol” waa mide Puntland markii la aasaasayey miyey ahayd laba gobol? Illeen marka Bari laga reebo inta kale waa la wada degaaye, kaba dhig, ee Galmudug ma laba gobolbaa? Iyadoo sidaa ah ayeyba ka qaybgashay shir aayaha Soomaali looga arrin sanayey, ma garan “Adigu waxba ma tihid”, oo haddaa qiimaynta maamullada ma Gaas ayaa loo xilsaaray?.\nTaas siyaabo kala duwan ayaa looga hadlay, gaar ahaan waxaa ka hadlay mudanayaal ka soo jeeda Hiiraan, oo yiri faraha kala bax arrimaha gobolka, waaba su’aale, Gaas gurracnaantiisa meeshii maamul ka jiro, markuu sii adkayn lahaa, sii habayn lahaa, sii hormarin lahaa, ayuu isagiiba inkiray jiritaankiisa, malaha waa dumiye, iima bixin ujeedka hadalkiisa, wuxuuse ahaa midaan siyaasi ku hadlin, ninkii saacado ka hor ku marti sooray, inaad seef madaxa uga sartaa kaama mudna.\nWaxaan uga jeedaa, horaa loo yiri: “Lagaa baray oo lagaa badi” feerka iyo buujimada waxaa noo qaabilsabanaa baarlamaanka, maanta waxaa ku soo darsoomay wasiirradii, berrina filo madaxweynaha iyo ra’iisul wasaaraha, wax haray ma jiraan, xukun iyo xeer midna lama dhawrayo, ethics akhlaakh iyo anshax midna lama dhuganayo, magac, muunad iyo sharaf midna lama tixgalinayo, waa ha yaacdo iyo maadigaa yiri.\nHadda waxaa la doonayaa in gobolka Hiiraan laba gobol laga dhigo, ujeedka kala qaybtintaa gobolka waxaa dabada ka riixaya mudane Gaas, ee rabitaanka dadka deegaan kuma iman kumana socdo, midda ka sii daran ayaaba ah, dadka deegaan Amxaar iyo Alshabaab maxay u kala dooriyaan? Wabigii magaalada wuxuu isu badalay XABAAL! Sidii mayd loogu tuurayey.\nGaas iyo Dastuurka\nWaxaa gabogabo ah marxalad kala guur ah, ku meel gaar ayaa la doonayaa in la moodo, xaggee loo moodayaa? Maxaa lagu moodayaa? Sidee loo moodayaa? Yaase moodaya? Waa weydiimo aadan is weydiin karin! Haddaad is weydiisana cid aadan weydiin karin! Haddaad weydiisana aad “isbaarayste” [Isbaaro dhigte] ku suntanmaysid, awalse “Qaswade” ayey ahayd, cunaqabatyn ayaa lagu saarayaa haddaan lagugu salaamin waa lagugu sagootin! Aragtidan gurracan mudane Gaas ayaa suttiga u haya, dabcan Faroolana gadaal ayuu ka soohayaa, oo xaajadu waxay maraysaa, meshuu Abwaan Hadraawi ka yiri:\nDadku yuu ku eedayn\nHa dhexgelin ammuuraha\nArag maqal warka ood\nWeydiimahan kuwo la mid ah ayaa jira, kase horreeya, aanse la doonayn in la isweydiiyo, ma ahan weydiimo culus, balse cindigaba lama galin, cidna iskuma mashquulin ma jawabtoodaa fudud? Ma dadkaan doonaynba inay su’aal isku daaliyaan? Mise waaba dood aan loo joigin? Miday tahayba, maxaa laga guurayaa? Maxaa lagu gabranaa? Waxaase kaba sii daran haddiiba dib la dammoonayn.\nMudane Gaas awooddiisa dhan wuxuu isugu geeyey sidii loo meelmarin laaha dastuurkan qabyo qoraalka ah, kaliya ma ahan, wuxuuba ku daray laba arrin oo mid walba midda kale ka sii liidato, maya ka xun tahay, waa midda koowaad, aflagaaddo oo u jeedinayo ciddii durta dastuurka, isagoo ku sunataya inuu yahay qof sibaaro u dhiganaya dastuurka, malaha eragan ayaa ah eraga maanta laga wada baqo, waaba su’aale miyeyba jirtaa qof aan sibaaro u ool, waqti xaadirkan?.\nMidda kale, ee iyana muddaba la waday shalayna meel walba ku qorneed aaya ah, in qaswadayaasha waa sida hadalka loo dhigee, lala tiigsan doono Maxkamad, oo waaba su’aale maxaa loo magacaabi waayey? Waa haddii ay jiraan wax rasmi ah, waabase yaabe, kuwii dadka laayey ayaa Nabaddoonno loogu yeeraaye, maxaa cagajuglayni taraysaa? Wallee shisheeye inuusan qofna qof u sandullayn karine, maa wax la iskula haro, Soomaali ayaa isu dambaynaysee.\nMudane Gaas isagoo u jawaabay dadka dastuurka duraya, ayuu adeegsaday eraga “Isbaaro” waxa ku qasbay lama garan, aan ka ahayn in eragani yahay eray bixinta ku badan carrabka siyaasi isku sheegga, waliba kuwooda doonayo inay dadka bajiyaan ama cabsi galiyaan, waaba haddii eray dadku ka cabsanaayane.\nMudane Gaas isagoo VOA-da waraysi siinaya ayuu yiri: “Dadka mucaaradaya dastuurka qabyada ah, boqolkiiba 99 maba garanayaan waxyaabaha uu qoraayo!” mid aan mudane Gaas dhoho, dadka duraya dastuurka qabyo qoraalka ah 100% way garanayaan waxa ay u durayaan, sababta ay u durayaan, qodobka ay durayaan, sidaa ay u durayaan, ujeedka ay u durayaan, ee armuu mudane Gaas isagu garanayn waxa uu ku hadlayo? Waa iga weydiin kaliya, qof walba siduu doono ayuu qaadan karaa.\nWaxaase hadalka mudane Gaas jawaab ka baxshay madaxa dhaqanka beelaha Muqdisho Nabaddoon Maxamed Xasan “Xaad” oo waliba shaki galiyey xilka uu Soomaali u hayo, isaguu ku suntay inuu Faroole matalo, ee uusan Soomaali matalin, loogana baahan yahay inuu raalli galin ka baxsho aflagaaddadaa uu gaystay, waa sida Nabaddoon Xaad yiriye.\nWaxaa ku soo biiray dadka u dulqaadan waayey qaabxumada mudane Gaas, oo ka gilgishay gardarradiisa qaawan Abaanduulaha ciidan xoogga dalka Gen. Cabdikarim Yusuf “Dhagabadan” ka dib markii Gen. Dhagabadan ka warhelay soddon askar ah oo loo qaadayo tababar, oo uusan isagu waxba ka ogayn, loona qaadi rabay wadanka Jabuuti, lana yiri waxaa ogaa mudane Gaas.\nGen. Dhagabadan ayaa is hortaagay ciidankaa la qaadi rabay, kuna amray in la geeyo xarunta dambi baarista, si su’aalo loo weydiiyo, waaba iga su’aale, mudane ciidan si gaar u tababaranaya, qas ka weyn miyey jira? Waliba waddo sharci darro ah u maraya.\nGen. Dhagabadan meesha ay isku qabteen Gaas taa kaliya ma ahan, ee waxay isku maandhaafeen qaabka loo soo xulayo odayada beesha uu ka soo jeedo Gen. Dhagabdan, oo mudane Gaas soo faragaliyey, bal aqriste qas ka qweyn miyaad haysaa, in mudane Gaas uu faraha la galo, beel uusan u dhalan, qaabka loo xulayo odayadooda? Haddana waxay doonayaan inay naga dhaadhiciyaan waxaa jira qaswadayaal.\nHadduu garan waayey mudane Gaas inuusan galin meel aan dirsan, iskuna qaadin meel aan u qummanayn, ayaa waxaa si toos ah ugu jawaabay Gen. Dhagabadan oo yiri: “Ma waxaad tahay kaabo Qabiil Soomaliyed? Mise Ra’isal wasaare Soomaaliyeed?” siina raaciyey: “C/weli Gaas waa Professor Qabyaalada ku Qalinjabiyay!” oraahdaa mid ka agdhawna waxaa horay u yiri Nabaddoon Xaad, isu gayn waxay muujin, inuusan shaqadii loo igmaday ku maqnayn.\nUgu dambayn, Dhagoolkii wuxuu yiri: “Inaan gardaranahay waxaan ku ogaaday dadka dhan ayaa faraha igu soo wada fiiqay!” hadda Gaas hadduu garasho leeyahay wallee in farta lagu wada fiiqay, mase dhacaysaa inuu ka joogsado inuu noqdo Jookar meel walba gala? Taa waxaa ku baxay Mudane Shariif Sakiin, oo Tareenka siyaasadda uga degay, ee adna yeysan kugu imaane, wax isukal har.\nGunaanadka qormada aan ku soo gaabsho tuducyo ka mid ah gabayga Abwaan Maxamed Ibraahim Warsame “Hadraawi” gabayga magaciisa waxaa la yiraa: “Gudgude” waana sidan:\nMiyaan Geeddi-Baabbow arladu, gelina waayeynin?.\nPosted on May 7, 2012, in Anti-Tribalism. Bookmark the permalink.\tLeave a comment.


Shuban-biyood ka dilaacay degaamo ka tirsan gobolka Awdal | Xarshinonline News\nShuban-biyood ka dilaacay degaamo ka tirsan gobolka Awdal\nPosted by xol2 on March 13, 2010 · Leave a Comment\nBoorama,(NNN)- Xanuunka Shuban-biyoodka, ayaa la sheegay inuu ka dilaacay degaamo ka tirsan gobolka Awdal.\nSiday xalay baahisay idaacadda dawladda ee Raadyow Hargeysa, Maamulaha xarunta Caafimaadka degmada Boon Dr. Ibraahim Cumar, ayaa sheegay in Shuban-biyood ka dilaacay degaan lagu magacaabo Xaliimaale oo ka tirsan gobolka Awdal.\nWaxa uu sheegay in xanuunkaasi haleelay 30 qof oo isugu jira Carruur iyo dad waawayn, wuxuuna ku baaqay gurmad Caafimaad oo wax loogu qabto, gaar ahaan in daawooyin lala gaadho dadkaas.\nWarku wuxuu intaa ku daray, in xanuunkaasi ka dhashay biyo wasakhaysan oo dadkaasi isticmaaleen, ka dib roobab ka da’ay degaamadaas.\nSidoo kale, waxa la sheegay inay jiraan degaamo kale oo lagu arkay calaamado muujinaya xanuunkaas, sida tuulooyinka Dhagax-madow, Libaaxlay iyo Boon oo dhamaantood ka tirsan gobolka Awdal ee Galbeedka Somaliland.\nGuddoomiyaha Boon Mr. Raage Aw-Cusmaan Waaberi oo isna arrintaa ka hadlay, waxa uu Wasaaradda Caafimaadka Somaliland iyo hay’addaha ku shaqada leh ugu baaqay inay gurmad degdeg ah gaadhsiiyaan dadkaa Shuban-biyoodku ku dhacay.\n← Wasaarada Khaarajiga Maraykanka oo soo saartay Warbixin daaha ka rogtay iimaha Xukuumadda Rayaale\nGuusha ay Habalaha Jaamacada Burco waa Guul u soo hoyatay Haween waynaha Reer Somaliland oo dhan →


“Uma maleynayo inay jirto, rajo ay Liverpool ugu soo laaban karto garoonka Anfield” – Mourinho – Gool FM\n“Uma maleynayo inay jirto, rajo ay Liverpool ugu soo laaban karto garoonka Anfield” – Mourinho\nDajiye May 4, 2019\n(Yurub) 04 Maajo 2019. Macalinka reer Portugal ee Jose Mourinho ayaa falanqeeyay guuldaradii 3-0 ahayd ee Liverpool ka soo gaartay kooxda Barcelona kulankii lugta hore wareega afar dhamaadka tartanka Champions League, kaasoo ay ku ciyaareen Arbacadii garoonka Camp Nou.\nWargeyska Evening News ayaa soo xigtay wareysi uu bixiyay macalinka reer Portugal ee Jose Mourinho waxaana hadaladiisa ka mid ahaa:\n“Natiijada 3-0 waa mid aad u weyn, Barcelona waxay u muuqataa inay ku go’aamisay u gudbida wareega xiga garoonkeeda Camp Nou”.\n“Uma maleynayo inay jirto, rajo ay Liverpool ugu soo laaban karto garoonka Anfield, taasi waxay suuragal noqon lahayd hadii uusan Lionel Messi dhalin lahayn goolka saddexaad”.\n“Way adag tahay in Liverpool ay dhaliso 3 gool, isla markaana aysan la kulmin wax gool ah 90-ka daqiiqo, gaar ahaan qaab ciyaareedka cajiibka ah uu sameenayo Lionel Messi, hadii ay dhaliso Barcelona gool, waxay ka dhigan tahay in Liverpool ay u baahan tahay inay dhaliso 5 gool si ay u soo gudubto”.\n“Liverpool waa koox aad u fiican, way adag tahay inaad kula ciyaarto garoonkooda, lakiin hadii laga dhaliyo hal gool kaliya, waxay meesha ka saari doontaa rajadooda”.\nTababare Solskjær oo sharaxaad ka bixiyay mustaqbalka Juan Mata ee kooxda Manchester United\nMohamed Salah oo dhaawac looga saaray garoonka kulanka kooxdiisa Liverpool ay iminka la ciyaareyso Newcastle United... + SAWIRRO


NAIROBI, Kenya - Xiisad diblomaasiyaadeed oo cusub ayaa ka dhex qaraxday Somalia iyo Kenya kadib markii Xukuumadda Nairobi dib ugu yeertay safiirkii u fadhiyay Muqdisho, Lucas Tumbo.\nDowladda Kenya ayaa ka dalbatey Safiirka Somalia ee Nairobi, Maxamuud Axmed Nuur Tarsan inuu si deg deg ah dalkeeda uga baxo, waxaana go'aankan ay kasoo saarey qoraal ka kooban 15 qodob, kaasoo nuqul kamida lasoo gaarsiiyay Garowe Online.\nQoraalkan oo kasoo baxay Wasaaradda Arrimaha dibadda Kenya ayaa lagu sheegay in sababta safiirka loogu yeeray ay ka dhalatay go'aankii dowladda Federaalka ah ee Somalia ay ku xaraashtay Shirkii London, 7-adii bishan xirmooyin shidaal oo ku yaalla xuduud badeeda labada dal ay ku muransan yihiin.\nDowladda Kenya ayaa sheegtay inaysan indhaha ka laaban doonin tallaabada gardarada ay ku tilmaantay, ee loogu soo xad-gudbay kheyraadka dalkeeda, shidaalka ku jira xuduud badeeda ay la wadaagto Somalia, taasoo murankeeda wali heshiis laga gaarin.\nQoraalka ayaa lagu sheegay in Kenya ay ka xuntahay ficilka dowladda Federaalka ah ee Somalia, kaasoo dhaawacay xiriirka wanaagsan ee walaal-tinimada ku dhisan, ee u dhaxeeyay labada dalka, oo mudo nus qarni [50 sano] soo jiray.\nKenya ayaa daboolka ka qaadey in warqad ashtako ah oo ku saabsan Shirkii London ee lagu soo bandhigay xogta shidaalka Somalia u gudbisay Safiir Tarsan, sidoo kalena safiirkeeda Muqdisho u gudbiyay madaxda sare ee Villa Somalia, balse la iska-indha-tiray.\nShirkii Shidaalka London oo ay soo qaban-qaabisay Shirkadda Spectrum oo xog-aruurin ku sameysay goobo loo maleynayo inuu Shidaal ku jiro xeebaha Somalia ayaa qarxiyay xiisadda diblomaasiyasadeed ee Kenya iyo dowladda Federaalka.\nShirka waxaa ka qeybgalay in ka badan 60 Shirkad oo ajnabi ah, oo daneynaya inay maal-gashi ku sameystaan Shidaalka Somalia, iyadoo dowladda Federaalka lagu eedeeyay inay ka iibisay shatiyo xilli dalka aaney ka jirin sharciga batroolka sidoo kalena khilaaf qeybsiga kheyraadka uu kala dhaxeeyo Maamul Goboleedyada.\nLabada dal ayaa dacwad ku saabsan muranka xuduud badeedka ka taalla Maxkamadda "International Court of Justice" (ICJ) taasoo ay gudbisay dowladda Federaalka, iyadoo Kenya doonaysay in qaab wadahadal hoose ah lagu dhameeyo arintan.\nKenya ayaa kamid ah dalalka ay ciidamada ka joogaan Somalia, kuwaasoo qeyb ka ah AMISOM, waxaana dalka uu martigelinayaa boqolaal kun oo qaxooti Soomaali ah tan iyo 1991.\nHALKAN KA AKHRI 15-KA QODOB EE KASOO BAXAY KENYA:\nKenya ayaa kamid ah dalalka sida toos ah ugu lugta leh Siyaasadda Soomaaliya, waxaana ay...\nAfrika 18.05.2018. 22:27


Haddii ay DF mushaharka askariga ka dhigtay $200 midka maalintii $100 ku QAYILAYA maxay ka yeelaysaa?! | Hadalsame Media\nHome Maqaallada Haddii ay DF mushaharka askariga ka dhigtay $200 midka maalintii $100 ku...\nHaddii ay DF mushaharka askariga ka dhigtay $200 midka maalintii $100 ku QAYILAYA maxay ka yeelaysaa?!\n(Hadalsame) 05 Nof 2019 – Maalin dhowayd waxa ay xukuumaddu sheegtay in ay kordhinayso mushaarka ciidamada. Mushaarka ciidanka oo hadda ah $100 bishii ayaa xukuumaddu sheegtay in ay ka dhigayso $170 oo lagu daray $60 oo cunto iyo raashin ah.\nHagaag, mushaar kordhinta ciidanku runtii aad bay u soo daahday welina kow iyo labo ma joogto. Heerka xukuumaddu sheegtay in ay gaarsiinaysana weli waa mid aad uga hooseeya heerka nolosha qoyska Soomaaliga ah ee Soomaaliya ku nool, anigu fikirkayga. Waa laga yaabaa in dadka qaar qabaan in $230 doolar ay ku filan tahay bishii nolosha qoys Soomaaliya ku nool .\nSi kasta se ha ahaatee waa lama waxaa habboon inta aysan xukuumaddu mushaar korshinta samayn in ay samayso qiimayn iyo baaritaan ku saabsan heerka nolosha qoyska soomaaliga ah ee sida ‘qoys askari’ iyo lacagta uu qoyskaasi bishii ku noolaan karo, ugu yaraan. Waxaa xaqiiq ah oo indhaha la iska tiri karin in mushaaryarida ciidanka iyo shaqaalaha dawladdu uu qayb wayn ku leeyahay ammaandarrada dalka la jirta iyo musuqa. Sidaas daraadeed waa muhiim in dawladdu ciidankeeda iyo dhaqaaleheeda kaleba siiso mushaar ku filan nolosha qoyska qofka dawladda u shaqeeya. Dhibaatada ay leedahay shaqaale dawlo oo aan mushaar ku filan la siin waxaa ka hadlay hoggaamiyihii hore ee dalka Singabuur (SINGAPORE) LEE KEW YUAN waxa uu na ku sifeeyay in awoodda maamulka oo loo dhiibo rag aan mushaarkoodu deeqin ay la macne tahay casumaad raggaas lagu casumayo in ay awooddaas si qaldan u isticmaalaan (musuqaan). Mr. Lee waxa uu buuggiisa FROM THIRD WORLD TO FIRST ku yiri “petty power invested in men who cannot live on their salaries is an invitation to misuse that power.”\nHaddaba si musuqa iyo amaandarrada loo la diriro waa in dawladdu myshaarka ciidanka iyo oan shaqaalaha kaleba gaarsiiso heer ku filan nolosha qoysaskooda.\nWaxaa jirta dhib kale oo Soomaaliya haysta kaas oo ah in ay jiraan rag ciidanka iyi shaqaalaha ka tirsan oo aan mushaar walba oo la siiyaa ku filnayn, xattaa $3000 oo doollar bishii. Ragaas maalintii ayay $100 ama ka badan ku qayilaan ama balwado kale ku isticmaalaan, soow dadkaasi ma aha qaar u samaysan inay wax is dhaafdhaafiyaan?\nQaar kale qayilaadda iyo balwada waxaa u dheer hawlo kale. Hoteellada magaalada ayaad ku arkaysaa ayaga oo ka qadaynaya qaarkoodna waaba deggan yihiin. Kuwaas maxaa laga yeelayaa illaa mushaar ku filan dalkaani ma siin karee?\nWaxaan intaas ku darayaa arrinta raashinka ciidan. Sida hadda muuqata raashinka ciidanka bakhaarro ayaa laga soo iibiyaa oo dawladdu ma leh beero dalag uga soo go’o. Waxaa i la quman in dawladdu abuurto mashruux beerasho oo nustaqbalka ku filnaada dhammaan baahiyaha cunto ee ciidanka iyo dhaqaalaha dalka.\nPrevious articleDAAWO: Muuqaal qarsoodi ah oo muujinaya ciidamada Yuhuudda oo qaab ”BAASHAAL” ah u tooganaya nin Falastiini ah + Sawirro (Ha daawan haddii aad nugushahay)\nNext article”Miisaaniyadda DF Somalia waxay kala bar ka yar tahay midda DEGMO ka tirsan Sweden!” – Arrin la yaab leh


Xukuumadda Somaliland Oo Ka Hadashay Mawqifka Siyaasadeeda Ku Waajahan Xaalada Dalka Yemen | #1Araweelo News Network | #1Araweelo News Network\nXukuumadda Somaliland Oo Ka Hadashay Mawqifka Siyaasadeeda Ku Waajahan Xaalada Dalka Yemen\nHargeysa(ANN)Xukuumadda Somaliland, ayaa ka hadashay mawqifkeeda siyaasadeed xaalada dalka Yemen ee dalalka is bahaystay ee Sucuudigu hirmoodka u yahay ka adaan duqaynta dhinaca Cirka ah.kadib Xuutiyiinta Shiicada ee la wareegay awooda dalka.\nSomaliland waxay muujisay wer werka ay muujiyeen waddamo baddan oo ka mid ah dalalka carabta ee mandaqada iyo dunida kale. “Muddooyinkan dambe, xasillooni darro ayaa ka jirtay qaar ka mid ah waddamada Carbeed, waxaana ugu dambeeyey dagaalada ka socda Dalka Yemen ee aynu deriska nahay. Dagaaladaasi waxay saamayn xoog leh ku yeelanayaan guud ahaanba Badda Cas iyo Waddamada ku xeeran ee aynu ka mid nahay.” Sidaa waxa yidhi Madaxweynaha Somaliland Axmed Maxamed Maxamuud (Siilaanyo).\nMadaxweyne Siilaanyo, wuxuu sidaa ku sheegay qudbad uu ka jeediyay Labada golle Baarlamaan oo uu kaga hadlay waxyaabo baddan, wuxuuna isagoo ka hadlaya doorka Somaliland ee mandaqada iyo waxyaabaha ka dhacaya dalka Yemen yidhi, “Dawladda Somaliland waxay Dalalka deriska iyo beesha caalamka intaba kala shaqaysa, adkaynta iyo xoojinta xasilloonida mandaqadda, gaar ahaan Marin Biyoodka Badda Cas oo hal-bawle u ah isu socodka dhaqaalaha adduunka. Dawladda Somaliland waxay si buuxda u garab-taagantahay mawqifka Jaamacadda Carabta ee taageeridda Dawladda sharciga ah ee Dalka Yemen. Waxaanay ka soo horjeedda kooxaha qalalaasaha ka wada Dalka Yemen.”\nDhinaca kale dalka Yemen, waxa uu ka mid yahay dalalka ay Somaliland wadaagaan xuduuda dhinaca Badda, waxaana ka dhexeeya xidhiidh ganacsi iyo mid taariikhi ah oo kumanaan sannadood soo jiray, iyadoo xaaladda waqtigan ee dalka Yemen durba saamayn ku yeelatay ganacsigii labada dhinac ee Somaliland iyo Yemen.


Beddelkii Maya Faadumo Buuni\nXasuustaydu waa mid soo celcelisa inbadan waayahaan isla soo marnay isaga.Haa waxan isla soo marnay waayo’ badan wanaag iyo walbahaarba leh. Calafku waa halkiisee Wayne wuxuu ii dooray isaga dookhayg ana wuu noqday dadka wuu iiga duwanaa, waayo waa lammaanahaan nolosha la wadaagi jiray een carruu rtan iftiinkayga noqotayna u dhalay. Nolol been iyo ballan burin ku dhisnayn ayaanu ku noolayn muddo bad an.\nWaa arooryo hore dadku waxay wada tageen shaqadoodii mid kastaa hawshii u taalay ayuu u kallahay. Isaguna sidaas si la mid ah ayuu uga soo jarmaadday gurigiisa si uu u soo guto hawl maalmeedkii u taalay intuu dalka joogay. Carruurtuna ka hor isaga ayey u baxeen dugsiyadoodii. Hadduu iga sii maqnaa 3 saac aaddood oo toban la’ waxa igu soo dhacay Alleen aan kala go’ lahayn! Si baraadla’ baan u qabtay. "Haloow….Haloow, xaaskii Deeq miyaa?” Ayuu nin aanan codkiisa garanayni igu yidhi. "Haa” Haddaan ugu werceliyeyna, wuxuu ii sheegay in uu Deeq isagoo shaqadiisii ku jira uu Koomo galay oo hadal iyo huguntoo na lahayn cisbitaalkana loola cararay.\nNaxdin ayaan fadhiistay haddana kacay, wareegay gurigii marba qol baan galaa waxan ka soo qaadayeyna garanwaayey! Shaydaankaan iska naaray haddana Bisinkaa cugsaday. Cid lamaan hadline horaan gaadhig a ka soo kaxaystay. Waddadu cidhiidhi badanaa ma anigaa la i eeganayaa!? Saacad buuxdaan ku soo jiray jidka.\nCisbitaalkii ayaan imi anigoo harraad, daal, naxdini ii dhammaatay. Waan soo dul istaagay, mise waabuu ne ef tuurayaa! Markeliya ayaan quus qaatay. Waxan isku maaweeliyey in uu Eebbe isaga leeyahay adduunk anna uu keenay noolaysiin karo dilina karo. Waxan go’aansaday in aan u sheego arrinkan dhiillada leh reer kayagii iyo reerkaanu xididka noqonnay. Way i soo gaadheen intii i soo gaadhi karaysay.\nDeeq hal maalin ayuu ku jiray cisbitaalka. Eebbe mahaddii koomadii wuu ka soo baxay. Dadka wuu kala gar anayaa hase yeeshee awood badan ma laha, shaybaadhkii la mariyey wuxuu sheegay in uu wadne xannu un ku soo booday! hadda se’ wuxuu go’aan ku gaadhay in loo qaado dhinacaa iyo guriga. Anigu waxaan je claa in uu ku jiro cisbitaalka hase yeeshee markuu ku adkaystay waxan ku qasbanaa inaan ogolaado. Xummadda haysaa umay ogolaan inuu dhinaca dhulka saaro, fadhiisto ama uu qaato wax cunno ah. Cunno kamay degin cabitaanna hadalkiisa daa! "Jihada ii jeediyaa.” ayuu hadalkiisu ahaa. Waan u adkaysan kari waayey xannuunka uu ku jiro Haddana waxaan isku maaweelinayey inaan rumaysnaado wixii Eebbe keen ay ee uu qoray oon marnaba la dhaafayn. Carruutaydana sidaa si la mida ayaan u maaweeliyey.\nHaddii aanu baxnaaninnay laba caano maal, tii Eebbaa u timi naftiina way ka baxday. Waanu samirnay kan a samirnay isaga. Waayo haddii wax kasta aanu samaynno marnaba ma soo celinkarno isaga. Ballaayadu maalinna ma qaddo, hadba maalinba meelbay dul yuururtaa. Dakharo badanna ku dhufataa. Maantaba wa a maalin madow, oo gabal baa u dhacay reerkaygii. Tani waxa marag ka ah madasha la joogo, cidina ka ma qnayn. Waxaa loo fadhiyaa waa geeridiisa berrina gogol laabkiisa. Waa gole murugo badani ka muuqato. Waa la maydhay lana aasay isaga xaggii loo badnaana waa la geeyey. Godka loo nuur waa la galbiyey guri giisii aakhirana waa la geeyey. Eebbe ha u naxariisto.\nHadday ka soo wareegtay 4 billood iyo tobon habeen ganbadiina aan dhigay, odayaal cummaadaysani ha i soo bookhdaan. Waxad mooddaa inay ii tirinayeen intaan ganbada siday! Soo dhawayn ka dib, arrinkay u socdeen ha ii furfuraan.” Duco qabtaad ahayde ma doonayno inaad reerka ka baxdo wanaag badaneey de e waxan doonaynaa maanta inaad Deeqii ku deeqay ee ina wada deeqay walaalkiisii Dahab aad maantaba ooridiisa noqoto oo uu carruurtana u noqdo aabbohoodii labaad dayacnna arki maayaan debadii Degenee y.” Ayey hadalkii iigu furfureen!\nAnigoo yaaban ayaan ugu hal celiyey weliba odhaahdooda ka murugaysan, "Waxan ka marag kacayaa in aanay arki doonin dayac, markay arrintani timaado waa mar aan ka dafiray, indhahana ka daboolay dayrkii noloshayda naftaydana u diidday korinta ubadkayga tani se’ dhici mayso. Anigaaba tan naftayda ka ogola anayn.” Markay arkeen in uu go’aankaygu isbeddel lahayn ayey iska carraabeen iyagoo ii ducaynaya ilayn qasab iguma lahee! Haa wuu dhintay isagu adduunkanna wuu ka tegay balse aniga iyo carruurtaydaba wu u nala noolyahay iyo weliba dadkooda, wadnahaygana wuu ku dhex noolyahay oo wuu warraabiyaa. Jacaylkiisu wuxuu noo ahaa sida; geed ka soo baxay carro si fiican loo warraabiyey lagana saaray wax kas too sadhaydhsan.\nJacaylkiisu ma aha mid shaashoon doona, shillintana laga guri doono weligii, ma arag anigu intaan noolaa aabbe la mid ah mana arki doono, ma ilaabi doono siduu noo wada jeclaa ma ilaabi doono siduu ubadka iila korin jirin ee uu u koolkoolin jiray marnaba aanuu u dhibsan jirin. Ma ilaabi doono siduu iila shaqayn jiray ee uu iila caawin jiray shaqada guriga, ma ilaabi doono siduu reerkooda iyo kaayagaba u soo dhawayn jiray iskuna xidhi jiray. Ma ilaabi doono siduu ii dhagaysan jiray marka aan u sheekaynayo. Ma ilaabi doono siduu u ilaalin jiray farxaddayda geedkii jacaylka, is taakulaynta, istiirinta, istoosinta ku dhisnaa waa mid ka beer an dhammaan xubnaha jidhkayga. Sayigayga oo keliya muu ahayn waxa kaluu ii ahaa; tusaale tolmoon oo aan ku daydo, walaal wanaaga wehel u ah, saaxiib iga samato bixiya wax waloo sadhaysan. Deeq wuxuu nala joogay muddo ka badnayn saddex billood intuu dalka hooyo joogay. Saddexdaa billood se’ waxay ii ahayd soddon sanno in aanu wada noolayn.\nWeligii xanaf ima taabsiin xanaajinna hadalkeeda daa’. Saddexdayda carruur ahi waxay iila mid yihiin sodd on ubada. Muu iman jirin weligii isagoo wax cusub noo sida mooyee, ma ilaabi doono siduu ubadka ugu aha a macallin iyo weliba tabbobare. Hal maalin hadduu naga maqnaado waxay noo ahayd malaayiin maalmood inuu naga maqnaa! Beddelkii, maya! Ma ogoli in aan isaga debedii guursado.


Dawlada Hoose ee Magaalada Bursa | RayHaber | raillynews\nBursa degmada Metropolitan, hoos imaanaya hoggaanka macmalay taraamka horeysay Turkey ee wadaniga ah Silkworm, soo qayb galay shirkadaha adduunka ee keentay ee Istanbul Eurasia Rail Rail Light Rail Systems, wuxuu ahaa kibirka Turkiga ee Kaabayaasha iyo Logistics Fair. Tareenka Eurasia [More ...]\nKALA-BEDDELIDDA ISWIIDHAYAASHA UGU HOREY ULUDAĞ UNIVERSITY\nGo'aanka UKOME ee ku saabsan hawlgallada basaska dadweynaha ee gaarka loo leeyahay ee leh khadadka 51, 47 iyo B / 45, kuwaas oo loo adeegsado isbarbar dhiga BursaRay ee gaadiid Uludağ [More ...]\nKhadka Isbeddelka Gaadiidka Jaamacadda.\nKa dib markii Dawladda Hoose ee Magaalada Bursa ay u raacday nidaamka tareenka fudud Jaamacadda Uludağ, qaban-qaabooyin cusub ayaa laga sameeyay khadka tareenka. Marka la eego baaxadda shaqooyinka lagu qabtay iyada oo ujeedadu tahay tayada iyo gaadiidka ee Dawladda Hoose ee Bursa Metropolitan, gaadiid lagu tago Jaamacadda Uludağ [More ...]\nHEYKEL-GARAJ PRAMA LINE PROJECT WAXAA KA BIXIYAY MAGAALADA GUUD EE DALKA (VIDEO)\nBURSA METROPOLITAN MUNICIPALITY, MAGAALO MAGAALO KU SAABSAN MADAXWEYNE SIILAANYO QIIMEYNTA MACLUUMAADKA GAADIIDKA EE JOOJINTA MADAXWEYNAHA DLH GUUD EE DALKA. - MADAXWEYNAHA MADAXWEYNAHA, SAXIIX KA DAMBEEYA DLH [More ...]\nDib-u-eegid Muhiim ah ee Khadka Kursiga Bursaray\nDawladda Hoose ee Magaalada, iyada oo ay sii wadayso shaqada khadka khadka Bursaray Kestel, Buundada Hacivat ee ku xigta labada geed diyaaradeed ee taariikhi ah si ay u aaddo mashruuca dib loo eegay si loo gooyo. Magaalo-weynta, labadaba waa taallo dabiici ah horayna waa loo jaray [More ...]\nDawlada Hoose ayaa 10 senti kor u qaadday si ay uga qaado khidmadaha gaadiidka dadweynaha. Kordhintan cusub si deggan ayaa loo fuliyay. Kuwa iyagu xakameynaya magC-magnetic BuCard oo ay taxaddar muujiyaan, sida xaqiiqda ah in wax lala yaabo ay sare u qaadaan [More ...]\nGoobta Gaadiidka-Gaaranka ee Garoowe waxaa loo direy DLH Agaasimaha Guud si loo ansixiyo\nMagaalada Bursa, mashaariicaha lagu diyaariyey khadka tareenka-garaash, oo ah safka ugu horeeya safka hore ee tareenka magaalada, waxaa loo diray Agaasinka Guud ee Tareenka, Dekadaha iyo Dhismaha Garoomada Diyaaradaha (DLH) si loo ansixiyo. Abriil kadib markii la oggolaaday [More ...]\nWaddada Bursa-Ankara waxay ku neefsan doontaa buundooyinka cusboonaysiinta\nDawladda Hoose ee Bursa, taas oo bixin doonta ku habooneyn gaadiid iyada oo loo eegayo baaxadda dhismaha bariga ee BursaRay'ın 1960'lı sano oo la dhisay Hacıvat, Balıklı iyo buundooyinka Deliçay. Degmadu waxay jabineysaa buundooyinka cusub ee nus qarniga. [More ...]\nIn 15 billion 45 ku doolar sannad ah ayaa loo baahan yahay si ay u gaari rail Turkey\nBursa waa xoog ugu muhiimsan oo wakiil ka ah warshadaha Bursa Duqa Recep Altepe, ayaa sheegay in noocyada qoyska iyo baahida Bursa Turkiga. Dalxiisayaasha meelo badan oo Yurub ah [More ...]\nQaar ka mid ah buundooyinka ayaa la burburin doonaa qaybta Bustaray ee Kestel line\nDawlada Hoose ee Magaalada Bursa waxay bilawday burburka buundooyinka wadada Ankara laga bilaabo Hacivat berri. Dhismaha ayaa la qorsheeyay in uu bilo bil gudaheeda kadib markii dumarku dhamaado. Baaxadda khadka Kestel ee Bursaray, Hacivat, Balıklı [More ...]\nXilliga Is-beddelku wuxuu noqonayaa Taariikhda Bursaray\nWaqtiga wareejinta ee Bursaray waxay Noqotaa Taariikh: In kasta oo Dawlada Hoose ee Magaalada Bursa ay sii wadayso shaqadeeda si ay u balaariso shabakada nidaamka tareenka, waxay sidoo kale sameyneysaa isbadal joogto ah oo qadka hada jira. this [More ...]\n107 Gaadiidka Sannadlaha Ah Oo Laga Saaray Jamhuuriyadda Imaginary (Video)\nDawlada hoose ee magaalada Bursa waxay taraarka korantada u keentay Bursa 107 sano kadib. Duqa Magaalada Bursa Recep Altepe wuxuu cadeeyay in hadafka magaalada lagu xidho shabaq bir ah lagu wareejiyay ajandaha qarnigii hore. [More ...]\nMukhtar ayaa soo saarey taraam\nBURSA BUYUKSHIR MUNICIPALITY TRAMVAY OO KOOBAN BURSA, OSMANGAZI IYO YILDIRIM REGION ee gobolka ayaa qaatay calaamado buuxa. BURSA - Gawaarida ay Bixiso Magaalada Bursa oo ay leedahay Dowlada Hoose ee Magaalo Xeebeedka ayaa u adeegta gobolka inta udhaxeysa Cumhuriyet Street iyo Davutkadı [More ...]\nBaydhabo qaldan - Erdem Saker\nKhadka BursaRay Labour oo leh furitaanka xariiqda qadka dhismaha wadahadalada socda ee rajada ah in dhamaadka uu sii wadi doono inuu igu riixo mar labaad si aan u sameeyo baaritaanka saxda ah / qaldan ee BursaRayda. Necati Sahin, Gudoomiyaha IMO Bursa Laanta, [More ...]\n« 1 ... 55 56 57 »


DALXA oo shaaciyey halis kasoo socota shakhsiyaad u adeegaya dalal shisheeye | Xaysimo\nHome War DALXA oo shaaciyey halis kasoo socota shakhsiyaad u adeegaya dalal shisheeye\nDALXA oo shaaciyey halis kasoo socota shakhsiyaad u adeegaya dalal shisheeye\nXildhibaan Maxamed Cumar Dhalxa oo ka tirsan guddiga dekadaha ee gaadiidka badda ee baarlamaanka Soomaaliya ayaa ka hadlay khatar uu sheegay in dalka ay ku hayaan shakhsiyaad ay soo adeegsadeen dalal shisheeye, kuwaas oo uu carrabaabay dalka Kenya.\nXildhibaan Dalxa oo u warramay Radio Simba ayaa sheegay shakhsiyaadkaas ay si joogto ah dalka dhanka xeebaha uga soo geliyaan waxyaabo maandooriye ah oo qaadku u badanyahay, iyadoo la adeegsanayo doomo, kuwaas oo halis ku ah bad qabka umadda Soomaaliyeed.\nDalxa oo ku hadlayey magaca guddiga dekadaha ee gaadiidka badda ee baarlamaanka Soomaaliya ayaa digniin adag u diray dadka ku howlan falalkaas oo uu sheegay in ay xogtooda si buuxda u hayaan.\nSidoo kale waxa uu sheegay in shakhsiyaadkaas ay adeegsadaan inta badan xeebaha dalka, sida xeebaha Jubbada Hoose, Banaadir, Galmudug iyo Somaliland, sida uu hadalka u dhigay.\n“Ninka maanta soo dhoofinaya waxyaabahaas aadka u xun ee hadana caafimaad darrada iyo cudurka wata, anigu waxaan qabaa Soomaali-nimadooda in la baaro horta dadkaas iyo kuwa kasii iibsanaya ee sida dhuumaaleysiga ah dalka ugu sii dhex iibinaya”ayuu yiri Xildhibaan Dalxa.\nIsagoo sii hadlayey ayuu yiri Dalxa, “Dadka Soomaaliyeed waxaan u sheegayaa, iyadoo sun lagu siinayo oo hadana aad soo iibsanayso suntaas ayey ka dhigantahay arintaas ee fadlan ka waantooba”.\nSidoo kale Xildhibaanka ayaa dalbaday in dadka soo dhoofinaya waxyaabahaas suntan ah aysan dowladdu indhaha ka fiirsan ee go’ankii ay ku xirtay hawada ay badana ku xirto, si looga badbaado waxyaabaha halista ah ee dalalka qaar ay iska soo dhoofinayaan.\nXildhibaan Dalxa ayaa sheegay in dowladda Kenya ay ka dambeyso qaadka lagu soo daabulayo Soomaaliya, arintaas oo uu ku tilmaamay mid ay ku xumeyneyso dowladda Soomaaliya, isla markaana ay ku dooneyso in ay halis ku geliso caafimaadka umadda Soomaaliyeed.\nDowladda Soomaaliya ayaa horay u joojisay duullimaadyada caalamiga ah, oo qaadka ugu badan dalka lagu soo geli jiray, balse hada iyada oo aysan jirin waxa duullimaad ah, gudaha ama dibada, ayaa waxaa hadana dalka lasoo geliyaa maandooriye uu qaadku ku jiro, kuwaas oo laga soo geliyo xuduudaha dhulka oo ah kuwo intooda badan iska furan oo aan laheyn wax ilaalo ah.


XASUUQII MAGAALADA AYSHACA – Xeernews24\nXASUUQII MAGAALADA AYSHACA\n13. September 2019 /in WARAR/NEWS /von admin\nXasuuqii Magaalada Ayshaca hada waxaa laga joogaa 59 sano , muddada intaa le eg waxaa kali ah oo hir galay dawlada Ethiopia oo si rasmi ah u garwaaqsatay inuu wixii goobtaa ka dhacay xasuuq bini adminimada ka dhan ah uu ahaa .\n59 kaa sano Dawlada Ethiopia waxay u la dhaqmaysay gobolka Sitti inuu yahay goob xiyiran ama goob dagaal oo ah inuu ka caaganaado kaabayaasha dhaqaalaha oo dhan iyo wax kastoo fudaydinaya u adeega bulshada waxaana lagu suntay Reer Sitti inay yihiin dad lid ku ah qaranimada Ethiopia .\nGobolka Sitti malaha jidad isku xidha degmooyinka iyo magaalooyinka , jidka wayn ee isku xidha Diridhaba iyo Ali Sabieh intaa oo sano waa la diidanaa in la bixiyo sanadan 2019ka ayaa la furay .\nQofka doona inuu iskaga gudbo magaalooyinka G.Sitti wuxuu mudanayaa safar halis badan haduu roob ka da’ay na maba jiro wax isu socod ah .\nGobolka Sitti wuxuu umutay waxaasoo dhib ah waa qadiyad Soomaliyeed oo ah taageeradii reer Ayshaca ay taageereen walaalahood Somali wayn oo ay ka dhexeeyso wada dhalasho, dhiig, iyo dhul .\nMa rabo inaan ku sii fogaado dhacdadaa ee waxaan rabaa inaan la wadaago ka soo qaybgalayaasha iyo gudida diyaarinaysa xuska lagu ballaansanyahay maalinka bari ah 14/09/2019 waxaan la wadaagayaa ka soo qayb galayaasha arimahan :\n1- Hortaba waad ku mahadsantihiin inaad xuskaa samaysaan waana wax aad u qaali ah Lakiin :\nA- Xusku waa uu ka duwanyahay Xafladaha kalee la sameeyo waa xus xasuuq dhacay oo aad u foolxumaa sidaa awgeed waa inuu ahaadaa xusku mid xanbaarsan wiiro iyo murug ma aha inaad ka dhigtaan xus farxadeed .\nB- Waa in barnaamijyada la soo bandhigi ahaadaan kuwa ka turjumaya wixii dhacay iyadoo laga run sheegayo wax kamid ah na aan la qarinayn .\nC- Waa in la siiyo magaalada Ayshaca Maqaam sare oo ay ku mudatay Xasuuqaa loo gaystay :\n* Waa in loo sameeyo magaalada dib u dhis loona dhaxag dhigo oo laga fuliyo mashaariic horawmarineed oo waawayn\nD- Waa in la siiyo magdhaw dhibanayaashii Xasuuqa ee kuwaayay goobtaa Naf iyo maal labadaba .\nE- Waa in la sameeyo taallo ka wanaagsan kana muuq roon tan hada ka dhex taagan magaalada .\nF- Waa in dayr lagu soo xidho xabaalaha shuhadada oo laga dayro cagta iyo qashinka lagu qabayo .\nG- waa in la garwaaqsado ragaadinta iyo dib u dhiga iyo xayiraada haysatay gobolka Sitti inuu xasuuqaayi ugu wacnaa sidaa awgeedna laga fuliyo gobolka sitti mashaariica horawmarineed ay u horeeyaan jidadka kuna xigaan adeegyada kali sida laydhka caafimaadka iyo tacliintu .\nGunaanadkii waxaan ku baaqayaa in la joogteeyo xuska xasuuqa laguna beego maalinkuu dhacay oonan dib looga dhigin maalinkaa oo ku beegnaa 12/08/1960 .\nwaxaanan eebe wayne uga baryayaa dadkii soomliyeed ee xasuuqaa lagu laayay inuu eebe xabaalaha u nuuro danbigoogana dhaafo intii ay ka baxeena samair iyi iimaan ugu deeqo .\nW.Q : Zakaria Saad Ahmed\nhttps://www.xeernews24.com/wp-content/uploads/2019/09/Ayshaca2.jpg 525 800 admin https://www.xeernews24.com/wp-content/uploads/2017/06/xeernews-1.png admin2019-09-13 12:28:102019-09-13 12:28:11XASUUQII MAGAALADA AYSHACA\nMucjiso Daawo :- Shimbir Cunaaya Caruurtii Joogtey Miiga Deeganka Gaashaamo... Daawo Wasiirka Caafimaadka oo suaalo kulul oo lala boobay ku raftay


Askari dil ka fuliyay Gedo oo lagu xukumay Muqdisho | KEYDMEDIA ONLINE\nAskari dil ka fuliyay Gedo oo lagu xukumay Muqdisho\nAskarigan ayaa May 2020 ku dilay Beled-Xaawo qof shacab ah oo lagu magacaabi jiray Abuukar Saalax.\nMUQDISHO, Soomaaliya - Maxkamadda Ciidanka, ayaa xukun dil toogasho ah ku riday Maanta Askari lagu eedeeyay inuu gobolka Gedo ku dilay qof shacab ah sanadkii lasoo dhaafay.\nAskariga oo lagu magacaabo Cumar Aadan Xuseen ayaa shantii bishii May ee 2020 ku dilay degmada Beled-Xaawo Abuukar Saalax, iyadoo lagu qabtay isla goobta kadibna loo soo wareejiyay Muqdisho oo maanta lagu xukumay.\nQareenka u doodayay Askariga ayaa ka dalbadey Maxkamadda in buuga naxariista loo fiiriyo, maadaama sida uu sheegay uusan si kutala-gal ah u dilay qofka shacabka, oo uu xiligaasi difaaca kaga jiray Ciidamo soo weeraray.\nWaa dable katirsanaa Ciidanka xoogga dalka xiliga uu dilka dhacayay waxaa la sheegay in goobta ay isku horfadhiyeen Boolis iyo Militeri, oo dagaal u dhaxeeyay, waxaana halkaasi soo maray Marxuumka la dilay oo bajaaj watay.\nDable Cumar Aadana ayaa sida la sheegay gamaad ka dhigtay, oo ku gambadey mootada, markii uu darawalka isku dayay inuu ka cararay goobta dagaalka xabad ka daba riday taasoo qeybaha sare ee jirka ka haleeshay kadibna u geeriyoodey.\nMaxkamadda ayaa sheegtay in Askariga uu haysto mudo 30 cisho ah inuu racfaan uga qaato xukunka dilka toogashadda ah, kaasoo u badan tahay in lagu fulin doono, hadii Maxkamadda Sare ee Ciidanka soo diido.


Saraakiil Shabaab oo lagu dilay duleedka Magaalada Baydhabo (SAWIRRO) | Dhacdo\nSaraakiil Shabaab oo lagu dilay duleedka Magaalada Baydhabo (SAWIRRO)\nTaliyaha Ciidanka Booliska Koonfur Galbeed, Korneyl Cabdi Ibraahim Shaamow (Cabdi Dheere) ayaa sheegay in ay ka hortaggeen go’doomin uu cadowgu damacsanaa inuu geliyo Magaalada Baydhabo ee Xarunta Gobolka Baay.\nTaliyaha ayaa sheegay in Ciidanka Xoogga Dalka oo kaashanaya kuwa Koonfur Galbeed ay Talaadadii hawlgal ka fuliyeen deegaanka Saydheelow, oo hoos-tagga Magaalada Baydhabo, xilli ay isu uruursanayeen maleeshiyada Al Shabaab.\n“Iyadoo duleedka Degmada Baydhabo ay isku uruursanayeen kooxaha nabadiidka, iyagoo damacooda ahaa inay dhibaateeyaan shacabka Muslimiinta ah Soomaaliyeed ee xamaalanaya, magaaladana u soo adeeg doonta laga war helay inay halkaasi isku uruursanayaan, oo markaasi raba inay magaalada cunaqabateen ku bilaabaan ayaa waxaa halkaasi ka dhacay dagaal.” Ayuu yiri Taliyaha oo Warbaahinta la hadlay.\nWaxa kaloo uu yiri “Waxaa halkaasi lagu dilay toddobo xubnood oo masuuliyiin ay ku jiraan, sida Gudoomiye-yaashii dhaqaalaha ugu qaabilsanaa deegaanada Saydheelow iyo Labaatan Jirow iyo nin ay ku sheegeen Taliye inuu yahay. Saddexdaas xubnood ee masuuliyiinta ah waala dilay.”\nIsagoo hadalkiisa sii wata ayuu yiri “Waxaa kaloo gacanta lagu soo dhigay illaa shan qori oo AK47 ah, wixii kalena way kala firdhadeen, wixii maxaabiis ahna waan heynaa oo nolol lagu soo qabtay, waana soo bandhigi doonnaa, Insha’Allah.”\nKorneyl Cabdi Ibraahim Shaamow, Taliyaha Ciidanka Booliska Koonfur Galbeed ayaa dhalinyarada la marin habaabiyay ee ka tirsan Shabaabka ugu baaqay in ay ka waan-towbaan dhibaatada la rabo inay dadkoodu geliyaan.\n“Dhalinyarada Soomaaliyeed ee la marin habaabiyay ee kooxaha nabadiidka ah oo dadkooda ay ku dhibi rabaan ha iska dhaafaan, haka waan-towbaan. Hawlgalkan wuu bilowday, waxaana farayaa inay dadkooda u soo noqdaan, iskana daayaan inay ummadooda dhibaateeyaan.” Ayuu yiri Taliyaha.\nTaliye Cabdi Dheere ayaa intaa ku daray “Dadka ay cunaqabateenayaan waa hooyooyinkooda, iska dhaafa qof dan leeyahay oo dalalkooda dembiyo ka soo galay oo la raadinayo ee dadkaada dhibaatey ku dhahaya, haka yeelin, ka waan-tow, hadda rajaa leedahay waa lagu soo dhaweynaa ee soo noqo, ciidankaaga iyo dadkaada u soo noqo ayaan idin leenahay.”


Dagaal qaraar oo ka socda magaalada Kyiv iyo wararkii ugu dambeeyey xaaladda - Caasimada Online\nHome Dunida Dagaal qaraar oo ka socda magaalada Kyiv iyo wararkii ugu dambeeyey xaaladda\nDagaal qaraar oo ka socda magaalada Kyiv iyo wararkii ugu dambeeyey xaaladda\nKyiv (Caasimada Online) – Ciidamada Ruushka iyo Ukraine ayaa dagaallo qaraar ay maanta ku dhex-marayaan caasimadda Ukraine ee Kyiv, ayada oo mas’uuliyiinta ay ugu baaqeen shacabka inay magaalada ka difaacaan ciidamada Ruushka.\nHase yeeshee, inkasta oo dagaalka uu sii xoogeysanayo, haddana saraakiisha dowladaha Ukraine iyo Ruushka ayaa tusmeeyey inay diyaar u yihiin wada-hadallo, taasi oo muujisay rajadii ugu horeysay tan iyo markii uu madaxweynaha Ruushka Vladimir Putin ku dhowaaqay duulaanka Khamiistii.\nGantaallo iyo rasaas xooggan ayaa laga maqlayaa bartamaha magaalada Kyiv, ayada oo militariga Ukraine ay sheegeen in ciidamada Ruushka ay soo weerareen saldhig ku yaalla waddada weyn, balse ay iska caabiyeen.\nRasaasta ayaa sidoo kale aroortii laga maqlayey meelo u dhow dhismayaasha dowladda ee bartamaha magaalada, sida ay sheegeen goobjoogeyaal.\n“Aayaha Ukriane hadda ayaa la go’aansanayaa,” waxaa sidaas khudbad uu xalay soo duubay ku yiri madaxweynaha Ukraine Volodymyr Zelensky.\nTaliska ciidamada cirka Ukraine ayaa dagaal xooggan kasoo weriyey meel u dhow saldhigga ciidamada cirka ee Vasylkiv oo ku yaalla koonfurta galbeed ee caasimadda, halkaasi oo ay sheegeen inay soo weerareen ciidamada Ruushka.\nWaxay sidoo kale sheegeen in mid ka mid ah diyaaradahooda dagaalka ay soo riday diyaarad sahay u siday ciidamada Ruushka.\nDadka degan magaalada Kyiv ayaa wasaaradda difaaca waxay u sheegtay in sameystaan bambooyinka laga sameeyo gaaska, si ay isaga difaacaan ciidamada duulaanka ah.\nKumanaan qof ayaa ka cararay magaalada, sida uu sheegay madaxa gargaarka QM.\nKadib toddobaadyo ay ka digayeen Reer Galbeedka, Putin ayaa dagaal saddex jiho ah waxa uu Ukraine kaga soo qaaday waqooyiga, bariga iyo koonfurta Khamiistii.\n“Waxaan mar kale ugu yeerayaa shaqaalaha militari iyo ciidamada hubeysan ee Ukraine inaysan u ogolaan maamulka xagjiriinta Naaziyiinta ah inay caruurtooda u adeegsan inay ka dhigtaan gabbaad bani’aadam,” ayuu Putin ku yiri khudbad uu duubay oo laga baahiyey Golaha Ammaanka QM.\n“Awoodda gacantiina ayey ku jirtaa.”\nPutin ayaa hoggaanka Ukraine wuxuu ka dhigtay mid ka mid ah qiilka ugu weyn ee uu u weeraray Ukraine, isaga oo ku eedeeyey xasuuq ka dhan ah shacabka ku hadla afka Ruushka ee degan Bariga Ukraine.\nKyiv iyo xulafadeeda Reer Galbeedka way ku gacan sayreen eedeymahaas.


Gaasku waa astaan xanuun oo aan la jeclaysan marka uu ku hayo. | RUUG-CADDAA\nGaasku waa astaan xanuun oo aan la jeclaysan marka uu ku hayo.\nPosted by Ruugcadaa on April 17th, 2019\nWaxa uu ka mid yahay xanuun badanaa somaalida aad uga sheegato.\nGuud ahaan Gastriiga waxaa keena Bakteriyo loo yaqaan H Pylori. Hayeeshee qodobadan kale waa sababi karaan ee hoos ku xusan.\n• Wax bas baas badan oo cuntid\n• Cuntadoon si fiican u calaanjin/ruugin ama burburin.\n• Walwalka iyo walaaca\n• Mindhicirada oo aan si fiican u shaqayn\n• Caabuq bakteeriyo oo abuurma\n• Dheefshiid xumo ku qabsata\n• Hadalka badan makra wax la cunayo.\n• Sigaarka iyo tubaakada\n• Cuntada oo la iska badiyo.\n• Calool fadhiga ama calooshoo adag.\n• Kuleel iyo Kor hur\n• Wadno garaac\n• Dibbiro iyo daaco\n• Calooshoo iska buuxda had iyo goor\n• Shanqar ka yeerta caloosha\n• Af qallayl ama carabka oo dhabro yeesho\n• Calooshoo soo fuucda\n• Hingo badan\n• Neef qurmuun\n• Abateetka oo kaa xumaada\nHADAA SHANTAAN CALAAMADOOD EE SOO SOCDA AAD ISKU ARAGTID FADLAN SI DAG DAG AH UGU TAG DHAKHTARKA:\nCuntada hadii aadka goday waa in uu doctor la xiriiraa.\nHadii aad dhiig matago ama saxradiisa modow eey noqto.\nHadii aad isku aragto xanuun jogto ah.\nMisankaagu hadii uu hoos u dhaco waa in uu doctor la kulmaa.\nHadaa darento nawar oo si tar tiib ku bilawdo oo kaaga sii darayo maalin ba maalinta ka danabyso.\nCUNTOOYINKA KUU DARAN U DARAN:\nWaa in aad iska ilaalisaa cunoyinka Ee ku badn yihiin dufunta, milixda iyo basbaaska.\nIska ilaali cuntada xawaashka iyo basbaaska badan iyo acid badan.\nIska ilaali hilibka cas, maxaa yeelay fats iyo protein badan ayee leyahin gaas wey kiciyan waxaa ku badalan kartaa hilibka cad sida digaaga ama kalunka.\nWaa in aad iska ilaalisaa Dhamaan cabitaanada eey ku jiraan citric acid sida orange, lemon iyo waliba kuwa aashitada leh.\nCUNTOOYINKA KUU WANAAGSAN :\nQaado cunyinka jilisan oo dheefshiida bur burin kara sida: bariska, koostada, dhamaan cunoyinka jilicsan, lkn waa in eeysan ku badneyn dufunta iyo milixda.\nIsku day inaad badsatid:\n• Fruit ka\n• Digirta, qamadiga, misirka iwm oo nooca madow oo qolofta leh.\n• Isku day inaad dufanka xoolaha ku badashid omega-3, omega-6 iyo omega-9.\nomega-3,6,9 waa fat ama dufun caafimaad leh oo jirka u baahan inta badan waxaa laga helaa, kalunka sida nooca loo yaqaano #salmon ka saliidisa, sidoo kale waxaa laga helaa looska, qaar ka mid ah qudarta cagaran.\nSidoo kale waxaa kuu wanaagsan in aad cunto cuntoyinka qol foofka leh sida qamadiga.\nWaxaa kuu wangsan in aad cunto babaayga maxaa yeelay waxa oo u roonyahy dheefshiidka\nDAAWADA DABIICIGA AH EE GAASKA\n1= Biyaha bardhada laga miiray: waa antacid waxa eey hoos u dhigyaan acid-ka calsoosha soo deysa. Cab in aadan cuntada cunin, 3 jeer maalintiiiyo habeynkii.\n2= sidoo kale aroortii hore markaa aad hurda ka soo toostid waxa wanaagsan in aad cabto koob biyo diiran waxaa ku dareysaa 2 qaando oo malab ah.\n3= sidoo kale waxaa isku shiideysaa Dabacase ama karootadaiyo spinach ama koostada. Waxaad isku dartaa 200 ml oo spinash juice ah iyo 300 ml carrot juice ah, maalin walbana cab juice tan. Waxaa labadan geedba kujira maadooyin ka qayb qaadanaya yaraynta gaaska.\n4= waa in aad cabtaa biyo badan ugu yaraan 4 liiter maalintii.\n5= biyaha qunbaha waxaa laga helaa protein badan. Cabitaanka biyaha Qumbaha waxay kaa yaraynayaan gaaska,hadii si joogto ah loo cabbo.\n6= Sanjabiisha gaar ahaan sanjabiisha qoyan, muddo dheer ayaa sanjabiisha loo isticmaalayay in lagu soxo dheefshiidka khaldamay. Waxay ahayd daawo dhaqameed xilli badan soo jirtay. Shaaha leh sanjibiisha qudhiisa waa la ammaanay. Waxaa jira saliidda Sanjabiisha qudheeda in laba dhibcood caloosha dusheda la mariyo laguna daliigo.\n7=Toonta Si gaaska uu kaaga nafiso, toonta ayaa ah xalka ugu wanaagsan. Waxay yaraysaa holaca gaaska, waxay abuurtaa in dheefshiidkaga shaqeeyo, waliba maraq toon oo fresh ah haddaa cabtid . Intii aad qaadan lahayd antibaayootiks ku dadaal daawada dabiiciga ah.\nW/Q:Dr Faris Al Attas\n« Socdaalkii Dubai 2019 Iyo Maxaanu Ku Soo Aragnay?!\nBuugaagta iyo hoggaanka Nabad &Nolol »


Kooxaha dimuqraadiyad doonka ee Hong Kong oo ku guuleystay doorashadii halkaasi ka… – Hagaag.com\nKooxaha dimuqraadiyad doonka ee Hong Kong oo ku guuleystay doorashadii halkaasi ka…\nPosted on 25 Nofeembar 2019 by Admin in World // 0 Comments\nKooxaha dimuqraadiyad doonka ee Hong Kong ayaa sheegay in guul wanaagsan ay kasoo hoyeen doorashadii ka dhacday halkaas maalma kahor.\nSida laga soo xigtay kooxaha dimquraadiyad doonka ah ee Hong Kong, waxaa ay shegeen in ay ku guuleysteen 278 kursi oo goleyash deegaanka, halka kooxaha u janjeera dhanka xukuumadda Beijing-na ay heleen 42 kursi.\nInkastoo ay jirtay cabsi ah in doorashada la baajiyo iyadoo loo sababeynayo xasilooni darrida ka taagan Hong Kong ayaa haddana waxaa muuqata in taasi aysan dhicin oo kooxaha rabshadaha waday waxaa ay go’aansadeen in inta ay doorahsada socota joojiyan dibadbaxyada.\nDoorashadan ayaa loo arkayay in ay tijaabo u tahay taageerada ay dadka u hayaan xukuumadda Hong Kong ee ay taageerto Dowladda Shiinah, kadib bilo dibadbaxyo ah oo looga soo horjeeday maamulka Hong Kong.\nMaamulka Hong Kong iyo xukuumadda Beijing ayaa sheegay in ay rajeynayaan in doorashada ay bidhaamain doonta taageerada ay dadka aan hadlin u hayaan Dowladda, balse waxaa muuqata in taas ay meesha ka dhacday.\nShakhsiyaad muhiim u ahaa xukuumadda Beijing ayaa sidoo kale guuldarro kala kulmay doorashada.\n“Waxaa dhacay waxay ahayeen adduun gaddoon aan la arag”, ayuu yiri.\nInkastoo doorashooyinka goleyaasha deegaanka ee Hong Kong aysan lahayn saameyn badan oo shaqadood ay tahay ka shaqeynta adeegyada bulshada, haddana waa doorashadii ugu horeesay ee ay dadka ku muujiyaan ra’yigooda, kagana soo horjeestaan hogaamiyaha Hong Kong, Carrie Lam.\nDad gaaraya 4.1 milyan ayaa u diiwaangashan in ay ka codeyaan Hong Kong, waxaana lagu soo warramayaa in ku dhawaad 3 milyan oo qof ay ka qeybqaateen doorashada golaha deegaanka.\nDadka Hong Kong ee dibadbaxyada dhigayay ayaa markii hore ka careysnaa sharci cusub oo dhigaya in dadka gala dembiyada loo sii gudbin karo dalka Shiinaha, waxana arrintaas ay sabab u noqotay dibadbaxyo bilo socady.\nInkastoo sharcigaas meesha laga saaray ayaa haddana shacabka reer Hong Kong waxaa ay dalbanayaan in xukuumadda Carrie Lam ay meesha baneyso oo ay iscasisho.


Lamaane dhawaan aqal gali rabay oo qarax ku dhintay iyagoo Muqdisho kusoo wajahan - Aayaha\nFaah faahino dheeraad ah ayaa kasoo baxaya qarax shalay ka dhacay duleedka magalaada Muqdisho.\nQaraxa oo ahaa miino dhulka lagu aasay ayaa waxa uu haleelay gaari nooca raaxada ah oo ay saarnaayeen dad shacab ah, waxana ku dhintay 5 ruux oo ahaa dhammaan dadkii gaariga saarnaa.\nAllaha u naxariistee dadkaan ayaa waxay miinada kula kacday meel u dhow isbitaalka Xaawa Cabdi iyadoo la sheegay in dadkaan ay ka yimaadeen degmada Wanlaweyn gaar ahaan xaafadda lagu magacaabo Malable ee ka tirsan degmadaasi.\nDadka qaraxa ku dhintay ayaa waxaa kamid ahaa wiil iyo gabar isku soo mehersaday degmada Wanlaweyn isla markaana doonayay inay ku aqal dhawaan dhawaan magaalada Muqdisho.\nWiilka iyo gabarta isi soo mehersaday ayaa markii horeba ka tagay magalaada Muqdisho waxayna dadka deegaanka sheegeen in qaraxa dadkaan ay ku dhinteen loola danlahaa gaari Cabdibile ah oo ay wateen ciidamada dowladda kaasoo ka bad baaday qaraxa balse waxa uu qabsaday qaraxa gaari ay saarnaayeen dadkaan shacabka ahaa.\nDhanka kale, shalay waxaa dhacay qarax kale oo haleelay gaari ay saarnaayeen dad kale oo aroos u socday waxana uu qaraxaas ka dhacay wadada isku xirta degmooyinka Afmadoow iyo Dhoobleey ee gobolka Jubbada Hoose.\nUGAAR AH RAGGA: Calaamadahan Gabadha Hadaad Ku Aragto Way Ku Rabtaa


Facebook: fiidiyowyo loogu talagalay sahamiyayaal - Geofumadas\nNofeembar, 2010 AutoCAD-AutoDesk, topografia\nGudaha iyo xuduudaha Facebook waxay noqonaysaa aalad guud oo ganacsi iyo ujeeddooyin waxbarasho laga dhigto. Maaddaama ay tahay "Internetka dadka", shirkaduhu waxay dib u eegeen dadkan fara ku tiriska ah ee isku xidhan, taas oo siisay qiimo ka baxsan shabakadda bulshada ee caadiga ah. Mid ka mid ah astaamaha ugufiican ayaa ah awooda lagu dhajin karo fiidiyowyada, waxaan jeclahay sahlanaanta inaan ku daawado iyaga oo xallin sare leh oo aan ku calaamadeynayo. Munaasabaddan waxaan ku tusayaa tusaale danta aan u leenahay adeegsiga qalabka CAD ee aagga injineernimada, tan ugu wanaagsan ee aan soo arkay tan iyo markii aan sameeyay dib u eegista AUGI. Waa Ururka Baadhitaanka ardayda ee Jaamacadda Madaxa Bannaan ee Santo Domingo (UASD), sida muuqata fikradda weyn ee qofku, in ka badan horumarinta bulshada iswaafajinta ayaa hubaal ka heleysa adagtada iyada oo la wadaagayo waxyaabaha tayadaas leh oo ah shaqooyinka ugu badan ee shaqada fasalka ah iyo kuwa kale ayaa ah jawaabaha bulshada AUGI.\nIlaa hadda waxaa jira waxyaabo badan oo ka mid ah fiidiyoowga 30 oo layliyo lagu sharraxay talaabo talaabo talaabo ah, badanaaba leh maqalka iyo dulqaadka ilaa laga kabsado qaar ka mid ah.\nIsku hagaajinta sawirada, waa gudaha saddex qaybood leh codka asalka ah. Waxaa ka mid ah fikradaha aasaasiga ah sida adeegsiga shaqooyinka si loogu beddelo darajooyinka, daqiiqadaha, ilbiriqsiyada radianska, iyo trigonometry-ka aasaasiga ah.\nXisaabinta shabakadaha hiddaha iyadoo la adeegsanayo AutoCAD Civil 3D 2011. Aad u cad oo muujinaya khasaaraha nidaamka tuubbada.\nNaqshad jidka iyadoo la adeegsanayo Wadooyin Sare, oo ah barnaamij bilaash ah. Waxay ku jirtaa afar kalfadhi, iyo in kastoo software-ka xoogaa duug ah, weli wuu nool yahay oo aad ayuu u awood badan yahay. Waxaa lagusoo bandhigayaa culeyska daruuraha, qotominta jiifka ah, qaabka safka fasalka, iyo calaamadeynta qorshaha.\nFalanqaynta dusha ee 3D ah. Waxaa ka mid ah go'aaminta dooxooyinka iyo khariidadda dhaadheer.\nFalanqaynta macluumaadka daraasadda hordhaca ah iyadoo la adeegsanayo Eagle Point iyo soo dejinta saldhigga sarreynta ee csv Google iyagoo isticmaalaya Digipoint Zonum.\nNaqshad jidka iyadoo la adeegsanayo 3D Madani laga soo qaado faylka csv. Waxaa ka mid ah jiilka aagga dusha sare, qaabeynta jiifka iyo jiilka warshad muuqaal. Tani waa tan ugu fiican, waxaa jira wadar ahaan 9 kalfadhi oo ay kujiraan qaabeynta qaybta caadiga ah iyo jiilka marinka.\nFiidiyowyada kale waxaa ka mid ah:\nXisaabinta aagga iyo shaxda koorsada isticmaalka qalabka HW\nAbuur dusha sare isticmaalka AutoCAD 3D Madani\nSamee dusha isticmaalka DEM USGS\nKa saar dhibcooyinka COGO ka waddo\nNaqshad horudhac waddo hoos u dhac Xirfadda heerka Google Earth ilaa 3D madaniga ah.\nCalaamadeyn ee isku-xireyaasha waqooyiga iyo bariga mitir kasta 20\nAqoonsiga heerarka heerarka heerarka 3D Land Desktop. Wax la mid ah ayaa lagu arkay fiidiyow kale oo laga qaado 'Eagle Point' ee 3D madani ah iyo sidoo kale miisaanka Global DEM xagga madaniga 3D\nMadadaallada 3D madaniga ah plugins de 3D Studio Max.\nLa Chascada: Haddii aad u maleyneysay in Facebook uu yahay mawjad loogu talagalay carruurta jiifta da'dooda dhabta ah inay yiraahdaan wax aan jirin markii ay ka tagayaan fasallada, waa inaad iska hubisaa maxaa yeelay haddii aad rabto inaad aragto fiidiyowyada waa inaad isdiiwaangelisaa. Halkaas ayaan kugu arki doonaa. Sidoo kale waxyaabahaas nolosha ku jira, ee maanta jira oo aan berri ahayn, ma xuma in aad kala soo baxdo fiidyowyada.\nPost Previous" Hore ... maalmo ma doonayo inaan dhaafo ...\nPost Next Waa maxay Teamviewer - Ugu fiican taageerada fogNext »\n4 Jawaabo "Facebook: Fiidiyowyo loogu talagalay sahaminta"\nIng. Ambiorix Tejada C isagu wuxuu leeyahay:\nWaxaan boggan u eegayaa sahamiyeyaasha, waana mid aad u xiiso badan, hambalyo\nJOSE ANTONIO MENDOZA isagu wuxuu leeyahay:\nWaxay ku siin karaan MAGACA SIDA AAD KA QAADEYSAN KARTAA WAQTIGA\nIgor Risso Rodriguez isagu wuxuu leeyahay:\nKoorasyo aad u xiiso badan, gaar ahaan waxsii sheegyadani in mar walba wax cusub\nArmando Antonio Vargas Fuertes isagu wuxuu leeyahay:\nWaxaan rabaa inaan wax ka barto boodhadhka aad daabacanto, mahadsanid. Salaan


Dadka Chad oo madaxweyne dooranaya - BBC News Somali\nDadka Chad oo madaxweyne dooranaya\nImage caption Madaxweyne Idriss Deby ayaa markii 5-aad u tartamaya hogaaminta dalkiisa.\nDalka Chad, malaayiin codbixiyayaal ah ayaa maanta u dareeraya goobaha codbixinta si ay u doortaan madaxweyne.\nMadaxweynaha xilka haya, Idriss Deby, oo jagada u tartamaya markii 5-aad, isla markaana xilka hayay 25 sano, ayaa ka mid ah 14 musharrax oo u tartamaya madaxtinimada dalkaasi.\nOlolaha doorashada oo dhammaaday Jimcihii lasoo dhaafay, ayaa waxaa hareeyay dibadbaxyo iyo xarig loo geystay hogaamiyayaal ka tirsan bulshada rayidka ah, kuwaasi oo madaxweyne Deby ugu baaqayay inuu ka haro tartanka.\nWaxaa xabsiga la dhigay afar ka mid ah hogaamiyayaasha bulshada rayidka ah, kuwaasi oo kiiskooda la qaadi doonaa 14-ka bishan April, walow uu dacwad oogga Chad dalbaday in la xiro lix bilood ayaga oo loo haysto in ay waxyeeleeyeen kala dambeynt bulshada.\nMusharraxiinta la tartameysa madaxweyne Deby ayaa waxaa ugu cadcad Saalax Kebzabo, oo jagadaasi u tartamaya markii 3-aad.\nWuxuu dhowr jeer xubin ka noqday golihii wasiiradda ee madaxweyne Deby sanadihii u dhexeeyay 1993 ilaa 2001.\nDhowr hay’adood ayaa cambaareeyay tacaddiyo xuquuqda aadanaha ah oo ka dhacay Chad, balse madaxweyne Idriss Deby ayaa ah saaxiib weyn oo ay leeyihiin dalalka Galbeedka, isla markaana gacan ka siiya dagaalk ka dhanka ah argagixisada ee gobolka Saaxil.


Jacaylkii hore mise Jacaylka Imika! – W/Q: Axmed Cali Diiriy | Laashin iyo Hal-abuur\nJacaylkii hore mise Jacaylka Imika! – W/Q: Axmed Cali Diiriy\nJacaylkii hore mise Jacaylka Imika! – W/Q: Axmed Cali Diiriye\nMa ila aragteen dad badan oo aaminsan sidan: “Jacaylka dhabta ahi waxa uu qofka soo maraa mar kaliya. Haddii uu u fiicnaado waxa uu helaa wanaagyada uu wato, balse haddii uu jacaylka koobaad ka xumaado weligii ma illaawo, weyna adagtahay sidii uu jacayl labaad u yagleeli lahaa haddii kale ugu abuurmi lahaa!”\nWaa hadal ay in badan isugu sheekeeyaan dadku iyaga oo aaminay in uu jacaylku ku abuurmo qofka hal mar, wixii intaa ka danbeeyana aanay is arag jacayl la mid ah kii hore oo kale. Balse su’aashu waxa ay tahay, jacaylku ma marka ugu horreysa ee uu kugu dhaco ayuun baa mise waa uu dhacaa mar labaad haddii jaanis ku habbooni jiro?\nJacaylku waa mid ka mid ah darreenada uu Ilaahay innagu abuuray ee ay ka mid yihiin farxadda, cadhada nacaybka iwm. Qofku dhawr jeer iyo in ka badanba uu cadhoon karaa, farxad badan ayuu dareemi karaa si ka badan hal mar, si la mid ah sida uu u cadhoon karo dhawr jeer. Jacaylkuna waa la mid. Qofku waa uu jeclaan karaa hal mar, laba jeer iyo dhawr jeer oo kala duwan haddii ay ku munaasib tahay.\nJacaylku waa dareenka ugu awoodda badan dareennada. Iskama yimaaddo’e, waxa uu ku yimaaddaa odhaah qof qancisay, hab dhaqan oo jiitay ammaba hab-muuqaal qalbigiisa dhex qaaday. Haddii uu qofku (wiil iyo gabadhba) ka arradan yahay in la jecelyahay ama la jecelyahay, waxa hubaal ah in uu si fudud u saamayn karo qofkaa ay ka heshay/uu ka helay. Waa run oo caqabad wey ku noqon kartaa waayihii jacayl ee hore ee uu soo maray, balse muddo ka dib, waxa uu gaadhayaa heer uu is dhiibo.\nWey badan yihiin tirade dadka uu ku beermay jacayl labaad oo ka fiican jacaylkii koobaad ee soo maray. Tusaale waxa inoogu filan Umu Salama (RC) oo ka mid ahayd asxaabtii Nebiga gaar ahaanna mid ka mid ah lammaanihiisi nolosha la wadaagi jiray. Sheekadeedu waxa ay u taallaa sidan:\n“Markii odaygeedii Abu Salama u geeriyooday dhaawac ka soo gaadhay dagaalkii Uxud ka dib, ayaa waxa ay aamintay in aanu soo mari doonin nin ka wanaagsan isaga (Wanaagu uu dhinacyo badanyahay jacaylka ayaana kaw ka ah). Waxa odhaahyadeedii ka mid ahaa “Xagee ayaad ka helaysaa nin ka wanaagsan Umu Salama!” Maalin maalmaha ka mid ah ayaa waxa guriga ugu soo galay Nebi Maxamed nnkh. Wuxu u sheegay in uu rabo in uu u soo geed fadhiisto iyada. Markii ay dhaliilaheeda u sheegtay ka dib, Nebigu scw uu ku aqblay isaga oo u sheegay in aanay dhibaato u keenaynin isaga. Dabadeed na, waxa ay tidhi “Ilaahay wuxu Umu Salama iigu badalay Nebi Muxamad oo ka wanaagsan odaygaygii hore!”\nGabogabadii, Qofka waa uu ku dhici karaa jacaylku mar labaad. Wanaagiisa iyo wanaag la’aantiiuna waxa ay ku xidhan tahay sidan: Haddii uu ninku/gabadhu ay hesho nin/gabadh ka wanaagsan kii/tii hore, waa hubaal in uu jacaylkii hore jacaylkan danbe ka fiicnaan doono. Balse, haddii gabadhii/ninkii hore ka wanaagsan yahay kan danbe, waa hubaal in uu jacaylkii hore ka fiicnaan doono kan danbe.


Saamiga qiimaha maal-gelinta shirkadaha oo aad kor ugu kacay 2013 - Radio Sweden Somali - Raadiyaha Iswiidhen | Sveriges Radio\nSaamiga qiimaha maal-gelinta shirkadaha oo aad kor ugu kacay 2013\nLa daabacay torsdag 16 januari 2014 kl 11.34\nSicirka qiimaha ee suuqa maal-gelinta shirkadaha, waxa afkan iswiidhishka lagu yiraahdo "Börs-ka", oo shalay soo gabagabeeyay hoowl-sannadeedkiisii sannadkii tagay ee 2013 ayaa isku celcelin wuxuu kor u kacay 23%. Dhacdadaa ayaan ahayn mid lala yaabo taariikh ahaan, hase yeeshee uu kor u kaca sannadkani ka duwan yahay kuwii hore, sida uu sheegay Jan Dworsky, oo ka hol-gala mid ka mid ah bangiyada ugu waaweyn ee dalka waa Handelsbanken:\n- Sannadaha caadiyan uu kor u kaco 20% sicirka qiimaha suuqa maal-gelinta shirkadaha ayey hor-seed ka ahaan jireen shirkadaha ka ganacsada dhirta, macaadiinta dhulka laga qodo iyo kuwa soo saara qalabka farsamada. Hase yeeshee sannadka middaa wuu ka duwan yahay oo waxaa kor u qaaday qiimaha saamiga shirkadaha bangiyada, sida uu sheegay Jan Dworsky.\nWaxaa qaasatan aad kor ugu kacay sicirka qiimaha suuqa maal-gelinta shirkadaha xarunta magaalada Istockholm, isagoona gaarey heer aan horay u dhicin, waana mid u dhigma wixii ka horeeyay 2008, intii aan la gelin xaaladda dhaqaale-darro ee dalka iyo guud ahaan caalamka. Iyadoona ay dhacdadaa ku macneeysay Patricia Hedelius, oo ka howl-gasha war-geeyska Svenska Dagbladet dhacdo saan saan u noqon karta in laga sii baxeyo xaaladdii cakireeyd ee dhaqaale:\n- Waxaa la oran karaa inay saansaan u tahay in laga sii baxeyo xaaladdii cakireeyd ee dhaqaale, middaasina oo bilaabatay 2007, 2008. Iyadoona intaa raacisay inuu falkaasi hor-seedo reeyn reeyn dhaqaale ee aanu noqon oo keliya kor u kac sicirka qiimaha suuqa maal-gelinta shirkadaha, sida ay sheegtay.\nDhanka kale waa xaalad aan sugneeyn inay saansaan wanaag-san u tahay kor u kac dhaqaalaha la soo gudboonaada, maadaama aaney bilaaban in shirkaduhu macaash ballaaran helaan, middaasina oo ku xiran hadba sida uu yahay jeebka bulshada iyo inta ay le'egtahay awoodda iibsiga macaamiisha. Waana xaalad ku sugan dheeli tir. Dhanka kale ma jirto cabsi laga qabo bangiyo la liicliicaya dhaqaale darro:\n- Ma jiraan bangiyo ku sugan dhacaa kufid ee ka howl-gala nawaaxiyadeenna. Sidoo kale ma lihin shirkado ey heystaan dhaqaale darro. Marka waxaa la oran karaa inaannu ka soo baxeyno dhaqaalle-darradii, sida ay sheegtay Patricia Hedelius, oo ka howl-gasha war-geeyska Svenska Dagbladet.\nKor u kaca iyo hoos u dhaca sicirka qiimaha suuqa maal-gelinta shirkadaha ayaa ah mid inta badan la xiriira hab-fikir maskaxeedka bani'aadamka, hase yeeshee aan ahayn mid uu ku xiran yahay kor u kaca ama hoos u dhaca dhaqaale ee dal. Kolka uu sicirka kor u kaco waxaa la gaaraa heer la filo inuu hoos u soo dego, halka kolka uu hoos u socdana la filo inuu kor u kaco. Hase yeeshe kolka laga hadleyo mustaqbalka dheer waxaa kor u kaca dhaqaale aasa as u ah tiirarka dhaqaalaha ee dal leeyahay, sida uu sheegay Gösta Carlberg soo saaraha war-geeyska Aktiespararen.\nBalse haba yaraatee aan la saadaalin karin sida ay xaaladani ku sii socon doonto. Is-bedel wuu dhici doonaa, lamase sheegi karo kolka uu dhici doono. Sida uu qabo caalinka Richard Wahlund oo ka howl-gala jaamicadda ganacsiga ee magaalada Istockholm.\nIlaha/ Ekot, P1 morgon kenadid.mohamed@sr.se


Madaxweyne Farmaajo oo kulan la qaatay Jaaliyadda Soomaaliyeed ee UK | Somali National Television - sntv.so\nHome SAWIRO Madaxweyne Farmaajo oo kulan la qaatay Jaaliyadda Soomaaliyeed ee UK\nMadaxweyne Farmaajo oo kulan la qaatay Jaaliyadda Soomaaliyeed ee UK\nMadaxwayana Jamhuuriyada Federaalka ee Soomaaliya Mudane Maxamed Cabdullahi Farmajo ayaa kulan xog waraysi ah la yeeshay Jaaliyadda Soomaaliyeed ee ku nool dalka UK .\nKulanka waxaa kaloo ka qeyb galay Madaxda dowlag goboleedyada dalka, iyadoo ay ka soo qeyb galeen Jaaliyadda Soomaaliyeed ee ku nool wadanka Ingiriiska iyo qaar ka mid ah dalalka kale ee Midowga Yurub.\nKulanka ayaa ahaa mid Jaaliyadda looga xogwareysanayay doorka ay ku leeyihiin ka qeyb qaadashada dib u dhiska dalka.\nMadaxweynaha Dowlad goboleedyada Jubbaland, Puntland, Koonfurgalbeed, Galmudug iyo Hirshabeelle oo goobta si wada jir ah uga hadlay ayaa tilmaamay inay dhankooda diyaar u yihiin la shaqeynta dowladda Federaalka ah, Jaaliyadduna looga fadhiyo inay gacan siiyo dowladooda.\nMadaxweynaha dowladda Federaalka ah ee Soomaaliya Mudane Maxamed Cabdullaahi Maxamed Farmaajo oo khudbad dhinacyo badan taabaneysay ka jeediyay xafladda ayaa sheegay in loo baahan yahay in dowladda la garab istaago, isla markaana la iska dhaafo qabiilka iyo qurunkiisa.\nMadaxweynaha ayaa sheegay inay ku mideysan yihiin sidii dalka loogu soo dabaali lahaa amni iyo nabadgelyo, isla markaana maleeshiyaadka Al-Shabaab laga saaro guud ahaan dalka.\nSidoo kale Madaxweynaha ayaa balan qaaday in siyaasad mideysan oo aan is qab qabsi laheyn ku shaqeyn doonaan, taasna laga dareemi karo wadajirkooda maanta.\nFaadumo Faandhe oo ka mid ah howlwadeenada Telefishinka Qaranka ee UK ayaa sheegtay in shirka uu Madaxweynaha Soomaaliya Mudane Maxamed Cabdullaahi Maxamed Farmaajo uu la qaatay Jaaliyadda Soomaaliyeed uu ku soo idlaaday guul, isla markaana Jaaliyaddu ay balan qaadeen inay door muuqdo ka qaadan doonaan horumarka dalka.\nSawir Qaade Cadbiraxmaan Soomaali\nPrevious articleMadaxweynaha oo ka qeyb galay shir looga hadlayay doorka Qurbo joogta ee Dalka\nNext articleShir caalami ah oo looga hadlayo arrimaha Soomaaliya oo ka furmaya London